ΟΜΙΛΙΑ ΥΠΟΥΡΓΟΥ ΕΣΩΤΕΡΙΚΩΝ, ΑΠΟΚΕΝΤΡΩΣΗΣ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ κ. Γ.Ν. ΡΑΓΚΟΥΣΗ ΣΤΗΝ ΟΛΟΜΕΛΕΙΑ ΤΗΣ ΒΟΥΛΗΣ ΣΤΟ ΠΛΑΙΣΙΟ ΤΗΣ ΣΥΖΗΤΗΣΗΣ ΤΟΥ ΣΧΕΔΙΟΥ ΝΟΜΟΥ ΓΙΑ ΤΗΝ ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ\nΟΜΙΛΙΑ ΥΠΟΥΡΓΟΥ ΕΣΩΤΕΡΙΚΩΝ, ΑΠΟΚΕΝΤΡΩΣΗΣ\nΚατ’ αρχήν, ένας πολίτης για να εξυπηρετηθεί σήμερα είναι αναγκαίο να έχει ο ίδιος αυτοπρόσωπη παρουσία στις υπηρεσίες του δημοσίου, στην καλύτερη περίπτωση γι’ αυτόν με εξουσιοδότηση. Αλλιώς δεν μπορεί να διεκπεραιώσει τις υποθέσεις του. Έχει την ευθύνη ο ίδιος να συλλέγει τα απαιτούμενα έγγραφα για να πετυχαίνει την όποια επιδίωξή του. Δεν μπορεί σήμερα και όλα τα προηγούμενα χρόνια, ο πολίτης να αναζητήσει πού έχει υποβάλει ή να ενημερωθεί για την πορεία της υπόθεσής του, εκτός εάν ο ίδιος ξανά αυτοπρόσωπα ή με εξουσιοδότηση πάει σε μία υπηρεσία. Δεν έχει πρόσβαση σε καμία περίπτωση σε κατάλληλα δομημένη και κρίσιμη γι’ αυτόν πληροφορία, μέσω των όποιων ηλεκτρονικών είτε διαδικτυακών είτε άλλων υπηρεσιών μπορεί να του παρέχει σήμερα το δημόσιο.\nΆρα, τι συμβαίνει; Έρχεται αντιμέτωπος με γραφειοκρατικές διαδικασίες οι οποίες δημιουργούν την ανάγκη, πολλές φορές, για το γνωστό “γρηγορόσημο” και γίνονται αιτία για τη δημιουργία εστιών διαφθοράς. Γιατί, πέραν όλων των άλλων ο πολίτης δεν έχει και τη δυνατότητα της πραγματοποίησης μιας ηλεκτρονικής συναλλαγής. Όταν επιθυμεί και αυτό του είναι απαραίτητο, αναλαμβάνει ο ίδιος να υποκαταστήσει την έλλειψη επικοινωνίας μεταξύ των υπηρεσιών, καθώς αυτές δεν λειτουργούν, δεν επικοινωνούν μεταξύ τους ηλεκτρονικά. Και, βεβαίως –και αυτό δεν είναι λιγότερο σημαντικό- δεν έχει τη δυνατότητα να συμμετέχει στην βελτίωση των υπηρεσιών του δημοσίου. Δεν έχει, δηλαδή, τη θεσμοθετημένη δυνατότητα της ελληνικής πολιτείας να υποβάλει κάπου τις προτάσεις και τις παρατηρήσεις του, τα παράπονά του, τα προβλήματά του, αλλά και τις θετικές εμπειρίες που μπορεί να έχει αποκτήσει –και υπάρχουν και τέτοιες- από την επαφή των πολιτών με τη διοίκηση. Αυτή είναι η κατάσταση σήμερα, που θα μπορούσε κανείς να ονομάσει μία γραφειοκρατική κατάσταση του ελληνικού δημοσίου, διαμορφωμένη εδώ και πολλές δεκαετίες.\nΠού πρέπει να πάμε; Πρέπει να πάμε σε μία λειτουργία της δημόσιας διοίκησης –και αυτός είναι ο βασικός στόχος αυτού του νομοσχεδίου- που θα εκδίδονται όλες οι διοικητικές πράξεις ηλεκτρονικά. Και, βεβαίως θα εισαχθεί όχι μόνο ως πράξη, αλλά και ως νομική έννοια η ηλεκτρονική σύνταξη ενός εγγράφου, μίας πράξης, η ηλεκτρονική αρχειοθέτηση, η ηλεκτρονική διακίνηση, η ηλεκτρονική διαβίβαση, η ηλεκτρονική κοινοποίηση, η ηλεκτρονική ανακοίνωση όλων αυτών. Αυτά πρέπει να αποκτήσουν υπόσταση και πραγματική και νομική.\nΜε βάση αυτά που μόλις σας είπα, ανακύπτει το δεύτερο θεμελιώδες ερώτημα. Χωρίς αυτό το σχέδιο νόμου –και με το καλό, εφόσον η πλειοψηφία του Κοινοβουλίου δώσει την έγκρισή της, χωρίς αυτό το νόμο- μετά από λίγες ημέρες μπορεί το ελληνικό κράτος, μπορεί το ελληνικό δημόσιο να μεταβεί από τη μία κατάσταση που είναι σήμερα στην άλλη που περιέγραψα πριν από λίγο και που περιέγραψαν και όλοι οι συνάδελφοι της Συμπολίτευσης με έναν ιδιαίτερα τεκμηριωμένο και αναλυτικό τρόπο; Η απάντηση είναι «όχι, δεν μπορεί».\nΣήμερα, αγαπητές και αγαπητοί συνάδελφοι, χρειαζόμαστε μια αποφασιστική πολιτική γενναίων αλλαγών για να νικήσουμε σε αυτήν τη μάχη που δίνει η χώρα. Χρειαζόμαστε -και εμείς αυτήν την εντολή έχουμε πάρει και από τον ελληνικό λαό και από την Κοινοβουλευτική μας Ομάδα- μια πολιτική αρχών και μια αντιπαράθεση αρχών, που δυστυχώς τις περισσότερες φορές δεν την έχουμε. Χρειάζεται να επιβάλουμε κανόνες για όλους. Τελειώνουμε με το κράτος των εξαιρέσεων, με το κράτος των παραθύρων. Θεμελιώνουμε διαρκώς -γιατί αυτό είναι το καθήκον μας- ένα κράτος απόδοσης, δουλειάς, αποτελεσμάτων, δηλαδή σε τελική ανάλυση σεβασμό του πολίτη, με δίκαιη αμοιβή, αξιολόγηση, αλλά και διαφάνεια. Βάζουμε τέλος στο κράτος και κυρίως στη λογική της ήσσονος προσπάθειας, του παρασιτισμού, σε τελική ανάλυση, σε βάρος ποιών; Σε βάρος των φορολογουμένων, των εργαζομένων φορολογουμένων και όχι μόνο, άρα της ισοπέδωσης σε τελική ανάλυση ευσυνείδητων υπαλλήλων που συντελείται εδώ και πολλά χρόνια από τους όποιους –που υπάρχουν και τέτοιοι- επίορκους. Γιατί όλα αυτά; Γιατί θέλουμε ένα δημόσιο που να υπηρετεί τον πολίτη. Και ξέρουμε ότι αυτό το πετυχαίνουμε, υπερασπιζόμενοι το δημόσιο λειτουργό.\nΈτσι, λοιπόν, πετύχαμε αυτήν τη στιγμή να μη χρειάζεται καμία απόλυση, ούτε μόνιμου ούτε και ιδιωτικού δικαίου αορίστου χρόνου εργαζομένου. Χρειάζεται, όμως, να μικρύνει και άλλο το κράτος από τη μία πλευρά. Από την άλλη χρειάζεται αυστηρή, δίκαιη αξιολόγηση όλων χωρίς εξαιρέσεις. Κανείς πια δεν μπορεί να φαντάζεται το δημόσιο να λειτουργεί χωρίς αυστηρή αξιολόγηση, από την πρόσληψη, τη μετάταξη –και το υπογραμμίζω αυτό- την προαγωγή, τη μισθολογική, αλλά και τη βαθμολογική εξέλιξη.\nΚλείνοντας, κυρία Πρόεδρε –και σας ευχαριστώ για την ανοχή- θέλω να πω ότι συναίνεση τουλάχιστον στα αυτονόητα γίνεται με πράξεις και όχι με εύκολα λόγια, πράξεις όπως το να υπερψηφίσει κανείς ή όχι αυτό το νομοσχέδιο για να περάσει η δημόσια διοίκηση σε μια ηλεκτρονική εποχή.


Γεννημένοι ανάμεσα στον Υδροχόο και στους Ιχθύς: Το μεταίχμιο της ευαισθησίας - Asi Biliou\nPosted on 11/02/2022 by Ελένη Τηλιακού\nΑρχική » Αστρολογία » Γεννημένοι ανάμεσα στον Υδροχόο και στους Ιχθύς: Το μεταίχμιο της ευαισθησίας\nΌσοι έχουν γεννηθεί από τις 15/2 έως τις 21/2 (δηλαδή έχουν Ήλιο ή ωροσκόπο ανάμεσα στις 28 μοίρες του Υδροχόου και στις 2 μοίρες των Ιχθύων) ανήκουν, σύμφωνα με το βιβλίο «Η μυστική γλώσσα των γενεθλίων» του αστρολόγου G. Goldshneider, στο μεταίχμιο της ευαισθησίας και της συμπόνιας.\nΌσοι βρίσκονται σε αυτή την γκρίζα ζώνη ανάμεσα στα δύο ζώδια έχουν χαρακτηριστικά που κλείνουν είτε στο ένα ή στο άλλο, αλλά και έναν συνδυασμό από τις συνυφασμένες ιδιότητες και των δύο ζωδίων και των πλανητών που τους κυβερνούν.\nΜε το προβάδισμα του Ουρανού\nΜε την ιδιότητα του… επαναστάτη ο Ουρανός συμβολίζει την εξέλιξη, το καινούριο, αλλά και το ξύπνημα της συνείδησης. Απρόβλεπτος και καινοτόμος αντιπροσωπεύει το ζώδιο των Υδροχόων, οι οποίοι είναι ιδεαλιστές, αντικομφορμιστές και οραματίζονται ένα νέο καλύτερο κόσμο. Μέσα στην κοσμική τους συνείδηση φέρουν τη γνώση ότι: για να δημιουργηθεί το καινούριο πρέπει πρώτα να γκρεμιστεί το παλιό. Και για να το καταφέρουν πρέπει να εκφραστούν με αυθεντικότητα, να προκαλέσουν τις υπάρχουσες νόρμες και να έχουν καθαρό μυαλό, απαλλαγμένο από κάθε συναίσθημα που θολώνει την κρίση. Αυτή η κοσμική αποστολή είναι ένα δύσκολο και βαρύ φορτίο που κουβαλούν για την ανθρωπότητα, το οποίο μπορεί να γίνει ένα αγκάθι στο πλευρό τους. Αυτή την αποστολή ίσως να τη συνοδεύει το αίσθημα της αβεβαιότητας για το αν μπορεί ένας άνθρωπος να είναι αρκετός για να τη φέρει εις πέρας. Ίσως αυτός είναι ο λόγος που προσανατολίζονται στο συλλογικό έργο και που συχνά βαθιά μέσα τους υποβόσκουν μειονεκτικά ή αυτοκαταστροφικά συναισθήματα.\nΜε το προβάδισμα του Ποσειδώνα\nΓεμάτος ενσυναίσθηση, συναίσθημα και έμπνευση, ο Ποσειδώνας συμβολίζει την πιο δεκτική, ανθρώπινη, αλλά και τη θεϊκή πλευρά, καθώς μέσα στα ασαφή πλαίσια που κινείται μπορούν να χωρέσουν τα πάντα, το όλο που γίνεται ένα. Είναι γεμάτος από το μυστήριο της ζωής και της δημιουργίας και μέσα του χωράει το καλό, αλλά και το κακό, η αλήθεια και η παραπλάνηση, η συνείδηση και το όνειρο. Ο Ποσειδώνας είναι ο πλανήτης των Ιχθύων, οι οποίοι διαθέτουν χαρίσματα όπως αυτά της τέχνης, της φαντασίας, της πνευματικότητας, του ιδεαλισμού, αλλά και της συμπόνιας. Με αυτές τους τις ιδιότητες καταφέρνουν να αντιληφθούν ενέργειες που οι άλλοι δεν μπορούν, κάτι που κάνει την πραγματικότητα τους ρευστή, καθώς βλέπουν τα πράγματα από πολλές πλευρές και δεν μπορούν να έχουν εύκολα μία άποψη ή μια μόνο οπτική. Ο «σταυρός» που κουβαλούν είναι βαρύς, διότι συμπάσχουν με την ανθρωπότητα και καθώς δυσκολεύονται να αντέξουν όλον αυτό τον πόνο, έχουν τάσεις φυγής είτε στον δικό τους κόσμο είτε σε τρόπους για να… μουδιάζουν τα συναισθήματα που τους δυσκολεύουν.\nΑλτρουισμός και ευαισθησία\nΟι άνθρωποι που έχουν γεννηθεί σε αυτό το μεσοδιάστημα συνήθως στρέφουν την προσοχή τους σε κοινωνικούς στόχους, καθώς έχουν μέσα τους βαθιά αγάπη και σεβασμό για τον συνάνθρωπο. Προσφέρουν με γενναιοδωρία τον χρόνο τους, τον εαυτό τους, αλλά και χρήματα για τους σκοπούς στους οποίους πιστεύουν. Είναι πάρα πολύ ευαίσθητοι και γεμάτοι καλοσύνη. Είναι εραστές της ελευθερίας, ανοιχτόμυαλοι και πολυτάλαντοι. Υπάρχει μία πνευματική διάσταση στο πώς προσεγγίζουν τη ζωή. Για παράδειγμα, μπορεί να είναι χορτοφάγοι επειδή αγαπούν τα ζώα, μπορεί να είναι εθελοντές και να προσφέρουν έργο για να έχουν προσωπική συνεισφορά στην κοινωνία. Βλέπουν τον κόσμο με ένα καθαρά δικό τους πρίσμα και δεν επηρεάζονται από τις γνώμες των άλλων. Έχουν μία εκπληκτική ικανότητα να διαβάζουν τις προθέσεις, ακόμα και τις σκέψεις των ατόμων που τους περιβάλλουν. Συνήθως εκτιμώνται για το γεγονός ότι είναι έμπιστοι και καλοί ακροατές.\nΌχι μόνο καταλαβαίνουν, αλλά και εκτιμούν τόσο την τέχνη όσο και τη φαντασία. Η συνεισφορά τους είναι καταλυτική και συνήθως γίνονται παράδειγμα ή ανοίγουν καινούριους δρόμους, διότι σκέφτονται μπροστά από την εποχή τους. Το έργο τους είναι συνήθως προοδευτικό, αλλά και διαχρονικό. Ο συναισθηματισμός τους είναι κάτι που συνήθως δεν αποκαλύπτουν σε κοινή θέα, τον κρατούν υπό έλεγχο, όμως γίνεται αντιληπτός και ίσως γι’ αυτό είναι πάρα πολύ αγαπητοί. Είναι ρομαντικοί και φιλικοί άνθρωποι. Ιδιαίτερα οι άνδρες, που ανήκουν σε αυτό το μεταίχμιο, έχουν μία ευαίσθητη πλευρά που γοητεύει πάρα πολύ το άλλο φύλο. Γενικά, όσοι είναι γεννημένοι στο μεταίχμιο Υδροχόου-Ιχθύων μπορούν να γίνουν σαγηνευτικά γοητευτικοί, καθώς διαθέτουν την Ποσειδώνια γοητεία με την αιφνίδια αναστάτωση που προκαλεί ο Ουρανός, αλλά και την ισορροπία αρσενικού (Υδροχόος) – θηλυκού (Ιχθύες) που κολακεύει και αμβλύνει τα χαρακτηριστικά τους.\nΠολλές φορές η τάση τους να χάνονται στις σκέψεις τους πηγαίνοντας μπροστά και πίσω ή κάνοντας καινούρια σχέδια, τους απομακρύνει από το παρόν και από τα κοντινά τους πρόσωπα, τα οποία μπορεί να τους βλέπουν διαρκώς αφηρημένους και απόμακρους. Άλλες φορές γίνονται απόμακροι, καθώς αποστασιοποιούνται ψυχικά όταν είναι σε μία πιο αρνητική κατάσταση και μπορεί να έχουν έντονα ξεσπάσματα. Η ευαισθησία που διαθέτουν τους κάνει πολύ δοτικούς, αλλά πρέπει να μην ξεχνούν να προσφέρουν και στον εαυτό τους τον οποίο συχνά παραμελούν. Ακόμα, συχνά μπορεί να πιαστούν αιχμάλωτοι στα δίχτυα της απογοήτευσης, κάτι που πρέπει να αποφύγουν με κάθε τρόπο, διότι μπορεί να οδηγήσει σε εξαρτήσεις και άλλες παγίδες. Είναι καλύτερο να βρίσκουν μία θετική διέξοδο, κυρίως μέσω της τέχνης η οποία λειτουργεί θεραπευτικά για εκείνους.\nΔιάσημοι γεννημένοι στο μεταίχμιο Υδροχόου-Ιχθύων\nNicolaus Copernicus, Galileo Galilei, Jeremy Bentham, Louis XV of France, Mary I of England, Ernest Shackleton, Susan B Antony, Ernst Haeckel, Audre Lorde, Anais Nin, Yoko Ono, Gloria Vanderbilt, Cindy Crawford, Ivana Trump, Paris Hilton, Milos Foreman, Sidney Poitier, Robert Altman, Mike Leigh, Michael Bay, Enzo Ferrari, John McEnroe, Bebeto, Jane Seymour, Marisa Berenson, Alan Bates, John Travolta, Christopher McDonald, Benicio del Toro, Eric Lange, William Baldwin, William Petersen, Christopher Atkins, Molly Ringwald, Matt Dillon, Jennifer Love Hewitt, Elizabeth Olsen, Patty Andrews, Gene Pitney, Smokey Robinson, Randy Crawford, Ice Tea, Dr. Dre, Seal, Kurt Cobain, Ed Sheeran, Randy Blythe, Rihanna, Megan Thee Stallion.


Γιατί οι μπάλες ενός άνδρα πονάνε μετά από διέγερση - EroFertil\nΤύποι και αιτίες πόνου στους όρχεις σε άνδρες με διέγερση\nΕάν τα αυγά πονάνε μετά από μια μακρά περίοδο διέγερσης, τότε αυτό μπορεί να είναι και η ρητή δηλητηρίαση του αίματος και η ανάπτυξη παθολογικών διεργασιών στο σώμα. Σε ορισμένες περιπτώσεις, το σύμπτωμα είναι αρκετά εύκολο να ξεφορτωθεί, αλλά μερικές φορές ο πόνος στο όσχεο συνεχίζει να ενοχλεί για μεγάλο χρονικό διάστημα, ακόμη και μετά από μια πλήρη δράση. Και μόνο ένας ουρολόγος μπορεί να πει τον λόγο που τα αυγά πονάνε μετά από ενθουσιασμό.\nΓιατί βλάπτονται οι όρχεις όταν διεγείρονται;\nΗ διαδικασία στύσης στους άνδρες δεν σχετίζεται μόνο με τη ροή του αίματος στα γεννητικά όργανα, αλλά και ο εγκέφαλος και το νευρικό σύστημα συμμετέχουν επίσης στην εργασία. Κατά τη διάρκεια της κανονικής επαφής, η διέγερση τελειώνει στην εκσπερμάτωση όταν το σπέρμα απελευθερώνεται από τους όρχεις. Επιπλέον, το αίμα αφήνει γρήγορα τα σπηλαιώδη σώματα, ο ενθουσιασμός περνά.\nΟι όρχεις διατηρούν τη δραστηριότητά τους συνεχώς: παράγουν αρσενικά βλαστικά κύτταρα, μια μικρή ποσότητα τεστοστερόνης. Επομένως, με ακανόνιστη επαφή, οι όρχεις συσσωρεύουν μια ορισμένη ποσότητα σπέρματος, η πίεση στα τοιχώματα του ζευγαρωμένου οργάνου αυξάνεται και ο άνθρωπος υποφέρει από πόνο.\nΣε νεαρή ηλικία δεν είναι δύσκολο να απαλλαγούμε από τα συμπτώματα. Το σώμα απελευθερώνει υπερβολική πίεση μέσω εκπομπών - αυθόρμητη νυκτερινή απελευθέρωση σπέρματος από το γεννητικό σύστημα. Η ομαλοποίηση των ενεργειών οδηγεί στη διακοπή των εκπομπών, αλλά μερικές φορές δεν γίνεται αυτοκαθαρισμός των όρχεων. Αυτό οδηγεί στο γεγονός ότι μετά από διέγερση, ένας πόνος στα αυγά ενός άνδρα, εμφανίζονται συμπτώματα στη βουβωνική χώρα, στο όσχεο.\nΗ έλλειψη σεξουαλικής απελευθέρωσης είναι ένας από τους κύριους λόγους. Ο μηχανισμός του φαινομένου είναι αρκετά απλός: η διέγερση οδηγεί στο γέμισμα των σπηλαίων σωμάτων με αίμα, δεν υπάρχει δράση - το αίμα αφήνει το σώμα πολύ αργά, ενώ η έκρηξη συμβάλλει στην ταχεία κίνηση του σπέρματος μέσω του vas deferens. Η περίληψη των διαδικασιών εξηγεί γιατί οι άνδρες έχουν πόνο στα αυγά μετά από διέγερση.\nΣυμβουλή!Κατά κανόνα, οι όρχεις σταματούν να πονάνε 3-4 ώρες μετά την αφαίρεση του σπέρματος από τους αγωγούς. Αυτό δεν απαιτεί την παρέμβαση ειδικών, ο άνθρωπος αντιμετωπίζει τον εαυτό του. Αλλά εάν τα συμπτώματα είναι παθολογικά, τότε θα πρέπει να επικοινωνήσετε με έναν ειδικό που θα σας εξηγήσει γιατί και γιατί τα αυγά πονάνε όταν ξυπνήθηκαν.\nΤύποι αισθήσεων πόνου\nΠώς βλάπτουν τα αυγά ενός άνδρα, λόγοι διέγερσης ή λόγω παθολογίας, αλλά τα σημάδια λένε πολλά για τη φύση του φαινομένου:\nΜακροχρόνια αποχή - ο πόνος στο πόνο που εντοπίζεται σε έναν όρχι εμφανίζεται μετά τη φυσιολογική πράξη της εκσπερμάτωσης\nΤο τραύμα προκαλεί σοβαρό τοπικό πόνο οξείας φύσης, ειδικά όταν αγγίζεται.\nΛοιμώδης αιτία - εκτός από τον πόνο, υπάρχει μια αίσθηση καψίματος, είναι πιθανό πρήξιμο των όρχεων και του όσχεου.\nΌταν υπάρχει πρόβλημα με τα αγγεία, εκτός από τον πόνο, μερικές φορές υπάρχει μούδιασμα των ιστών στο δεξί ή το αριστερό όρχι. Η ανεπαρκής παροχή αίματος μπορεί να οδηγήσει σε νέκρωση ιστών.\nΟι συστηματικές ασθένειες χαρακτηρίζονται από πόνο με "ανάκρουση". Οι παθολογίες ογκολογίας, προστατίτιδας, ουρήθρας και παχέος εντέρου έχουν θαμπά συμπτώματα πόνου που εκπέμπουν στον ιερό, στην πρωκτική περιοχή και στο εσωτερικό του μηρού.\nΣημαντικό!Εάν ο πόνος ακτινοβολεί στη βουβωνική χώρα και στην κοιλιακή χώρα, μπορεί να είναι ένδειξη τόσο της φυσιολογικής υπερβολικής διέγερσης όσο και μιας παθολογικής διαδικασίας. Σε αυτήν την περίπτωση, ο άντρας θα πρέπει να αναζητήσει πρόσθετα σημάδια για να ξεκινήσει τη θεραπεία το συντομότερο δυνατό.\nΟι σεξουαλικά ενεργοί άνδρες σπάνια έχουν το σύμπτωμα των όρχεων μετά από διέγερση. Ωστόσο, εάν υπάρχει χαρακτήρας, μπορούν να εμφανιστούν οι ακόλουθες παθολογίες:\nΕκπαίδευση στο αναπαραγωγικό σύστημα (κακοήθη, καλοήθη);\nΜόλυνση του vas deferens (βακτηριακό, όχι βακτηριακό);\nστρέψη του σπερματοζωαρίου\nτραυματισμοί στο όσχεο.\nΑς ρίξουμε μια ματιά στους λόγους για τους οποίους τα αυγά βλάπτουν από την υπερβολική διέγερση:\nΟι κιρσίδεςστην περιοχή του πλέγματος του πλέγματος (κιρσοκήλη) οδηγούν σε στασιμότητα του αίματος. Συνέπεια - η απαιτούμενη ποσότητα θρεπτικών ουσιών δεν παρέχεται στους ιστούς της μικρής λεκάνης, το συσσωρευμένο σπέρμα σταδιακά πεθαίνει.\nΗ στρέψη του σπερματικού καλωδίουείναι μια άλλη μη παθολογική αιτία. Η στρέψη καθυστερεί επίσης την παροχή θρεπτικών ουσιών και κάνει τους όρχεις επώδυνες. Σε αυτήν την περίπτωση, θα πρέπει να δοθεί βοήθεια αμέσως, διαφορετικά το αυγό μπορεί να μαραθεί.\nΤραυματισμός στο αυλάκι.Οι σοβαροί μώλωπες οδηγούν σε φλεγμονή των ιστών, συσσώρευση αίματος και υγρών. Ένα αιμάτωμα προκαλεί δυσάρεστες και επώδυνες αισθήσεις όταν αγγίζονται. Για να προσδιορίσετε εάν αγγίζεται ένα αυγό, θα πρέπει να συμβουλευτείτε αμέσως έναν ειδικό.\nΗ μακροχρόνια υπερβολική διέγερσηφέρνει μαζί της πολύ σοβαρά προβλήματα. Ένα εγκεφαλικό σήμα προς την υπόφυση επιτρέπει σε μια μεγάλη ποσότητα τεστοστερόνης να εισέλθει στην κυκλοφορία του αίματος, γεμίζει το σώμα του σπηλαίου και εμφανίζεται μια στύση. Η έλλειψη φυσιολογικής δράσης, η απροθυμία εκ μέρους του συντρόφου καθιστά τη διαδικασία της διέγερσης μακρά και τα αγγεία πυκνώνουν. Τα τοιχώματα των αιμοφόρων αγγείων ασκούν πίεση στους μύες και τα άκρα των νεύρων, ο άνθρωπος τραυματίζεται φυσικά. Η κατάσταση μπορεί να ανακουφιστεί μόνο με το σπέρμα.\nΗ αποχήείναι μια άλλη αιτία του πόνου των όρχεων. Τα σεξουαλικά ώριμα αρσενικά όργανα παράγουν συνεχώς σπέρμα, η συσσώρευσή τους οδηγεί σε νέκρωση, αποσύνθεση του σπέρματος. Η ένταση μπορεί να μειωθεί, αλλά η υψηλή λειτουργικότητα των όρχεων δεν επιτρέπει στην περίσσεια του σπέρματος να διαλύεται γρήγορα. Το κέλυφος των οργάνων διαστέλλεται επειδή τα αυγά τραυματίζονται από την αποχή.\nΈχοντας καταλάβει γιατί τα αυγά πονάνε στους άντρες όταν ξεσηκώθηκαν, πρέπει να θυμόμαστε ότι σε ορισμένους ασθενείς μια αύξηση των επιπέδων τεστοστερόνης χωρίς επιπλέον λόγο οδηγεί σε μια διαδικασία. Για να ανακουφίσετε τα συμπτώματα, πρέπει να δημιουργήσετε μια φυσιολογική σεξουαλική ζωή.\nΕάν τα συμπτώματα επιμένουν, ο γιατρός θα σας συνταγογραφήσει εξέταση και θεραπεία. Αξιολογείται η κατάσταση του προστάτη και των όρχεων. Η ψηλάφηση συχνά οδηγεί σε επιδείνωση του συμπτώματος και μαζί με τη συλλογή αναμνηστικών και οργανικών μελετών, η διάγνωση θα είναι πιο ακριβής.\nΣημαντικό!Όταν τα αυγά ενός άνδρα τραυματίζονται από υπερβολική διέγερση και τα συμπτώματα δεν μπορούν να ανακουφιστούν από τη δράση, απαγορεύεται αυστηρά η αυτοθεραπεία. Μόνο ένας έμπειρος ειδικός θα κάνει μια ακριβή διάγνωση και θα ορίσει μια μέθοδο θεραπείας. Με στρέψη, καθυστέρηση και εναλλακτικές μέθοδοι οδηγούν στο θάνατο του αδένα.\nΤρόποι εξάλειψης των αισθήσεων πόνου\nΦυσικά, υπάρχουν πολλές μέθοδοι για τον ασκητικό, υπάρχουν ασκήσεις για όρνιους, και ούτω καθεξής. Αλλά για έναν κανονικό άνδρα αρκεί να χτίσεις μια σεξουαλική ζωή και να σταματήσεις κάθε επαφή με εκσπερμάτωση και ο πόνος θα περάσει. Ο χρόνος αποσύνθεσης του συνδρόμου είναι 4-6 ώρες. Εάν εντοπιστεί παθολογία, τότε το πρόβλημα θα διορθωθεί μόνο με τη βοήθεια γιατρών.\nΣυμβουλή!Εάν οι όρχεις είναι συχνά επώδυνοι αλλά δεν συμβαίνει κανονική εκσπερμάτωση, μια απλή άσκηση θα βοηθήσει στην ανακούφιση της έντασης και στην ομαλοποίηση της ροής του αίματος στα πυελικά όργανα: καταλήψεις, τζόκινγκ, γρήγορο περπάτημα, κολύμπι - όλα αυτά θα βοηθήσουν στην αποκατάσταση της παροχής αίματος καιΑνακουφίζω τον πόνο.


FONAKLAS .COM: Περιζήτητοι οι τσιλιαδόροι και οι «αυτοφωράκηδες» στα νησιά: Τα «μπλόκα» και οι... συνωμοτικοί κανόνες .\nΠεριζήτητοι οι τσιλιαδόροι και οι «αυτοφωράκηδες» στα νησιά: Τα «μπλόκα» και οι... συνωμοτικοί κανόνες .\nΝέα κορoνοπάρτι γίνονται σε νυχτερινά κέντρα της Ίου.Δεκάδες νεαροί διασκέδαζαν μέχρι τις πρώτες πρωινές ώρες χωρίς να τηρούνται τα μέτρα προστασίας.Στο νησί είναι ορατός ο κίνδυνος να επιβληθεί lockdown, όπως δήλωσε ο υπουργός Προστασίας του Πολίτη, Μιχάλης Χρυσοχοΐδης.\nΟι εικόνες με τα πάρτι στο νησί ανησυχούν.. τόσο τους ειδικούς, όσο και τους αρμόδιους φορείς. Υπάρχει έτοιμο σχέδιο και θα εφαρμοστεί από αύριο στην Ίο.\nΤις επόμενες ώρες θα βρίσκονται στο νησί 30 ένστολοι αστυνομικοί που θα κάνουν σαρωτικούς ελέγχους, ενώ άνδρες της ασφάλειας Αττικής θα προσπαθούν να εντοπίσουν τα κορονοπάρτι. Τα πρόστιμα θα είναι τσουχτερά.\nοι τσιλιαδόροι και οι «αυτοφωράκηδες» Ωστόσο όσοι επιμένουν να διοργανώνουν κορονοπάρτι τόσο στην Μύκονο όσο και σε άλλα νησιά, έχουν βρει κόλπα για να ξεφεύγουν από τους ελέγχους και τα πρόστιμα. Συγκεκριμένα, σύμφωνα με ρεπορτάζ που μεταδόθηκε στο δελτίο ειδήσεων του Star, έχουν γίνει περιζήτητοι οι τσιλιαδόροι και οι «αυτοφωράκηδες».\n«Οι τσιλιαδόροι με το που δουν την αστυνομία, κλείνουν την μουσική. Τα μαγαζιά κινούνται με αυτοφωράκηδες, γίνεται κάτι, λένε “πάρε τον να ο υπεύθυνος” και του δίνεις 200 ευρώ για να την βγάλει στο αυτόφωρο», αναφέρει στο Star, επιχειρηματίας της Μυκόνου.\nΤα «μπλόκα» και οι… συνωμοτικοί κανόνες Καταγγελίες ακόμα και για στημένο μποτιλιάρισμα στους δρόμους για τις βίλες κάνουν στο νησί των ανέμων για τους διοργανωτές των κορονοπάρτι, με στόχο να καθυστερήσουν τους ελέγχους, στήνουν μπλόκα, σύμφωνα με ρεπορτάζ που μεταδόθηκε στο κεντρικό δελτίο ειδήσεων του Alpha.


Οι 8 εντυπωσιακότερες συνταγές για τον μπουφέ του αποκριάτικου πάρτι | Infokids.gr\nΑρχική > InfoKids > Συνταγές > Οι 8 εντυπωσιακότερες συνταγές για τον μπουφέ του αποκριάτικου πάρτι\nΒρισκόμαστε στην καρδιά της Αποκριάς και πολλά παιδάκια που έχουν τα γενέθλια τους επιλέγουν να τα γιορτάσουν διοργανώνοντας αποκριάτικο πάρτι γενεθλίων.\nΤο Infokids.gr συγκέντρωσε και σας προτείνει εύκολες, πρωτότυπες και κυρίως πεντανόστιμες λιχουδιές για τον μπουφέ.\nΤα μεζεδάκια που έχουμε επιλέξει είναι σίγουρο ότι θα ενθουσιάσουν μικρούς και μεγάλους.\nΜπόμπα Αποκριάτικη σαν Κάμπια\nΘα πάρετε ένα ποτήρι και θα το χρησιμοποιήσετε σαν κουπάτ. Με αυτό τον τρόπο θα κόψετε το ψωμάκι σας σε στρογγυλό ομοιόμορφο σχήμα. Αν κόψετε προσεκτικά από την κάθε φέτα θα βγάλετε δύο στρογγυλά κομμάτια. Το ίδιο θα κάνετε με το τυρί και το ζαμπόν. Μετά θα συναρμολογήσετε κατά βούληση. Δηλαδή ή μόνο ζαμπόν ή τυρί εναλλάξ ή ζαμπόν και τυρί μαζί σε κάθε σαντουιτσάκι. Αφού τα στήσετε στην πιατέλα σας όπως στην φωτογραφία, θα πλύνετε την ντομάτα και θα την βάλετε στην αρχή. Θα κόψετε με ένα μαχαιράκι σε οβάλ σχήμα λίγη πιπεριά και λίγο τυρί και με οδοντογλυφίδες που θα έχετε βάλει στην ντομάτα θα στηρίξετε τα μάτια σας και την μυτούλα. Για τις κεραίες θα κόψετε πιπεριά και θα την περάσετε σε μια οδοντογλυφίδα όπου θα τις στηρίξετε στην κορυφή της ντομάτας! Τελειώστε με ελιές για ποδαράκια αριστερά και δεξιά της μπόμπας σας.\nΠολύχρωμο Ποπ Κορν\n300 γρ. σοκολάτα λευκή, λιωμένη σε μπεν μαρί ή φούρνο μικροκυμάτων\nσταγόνες από διαφορετικά χρώματα ζαχαροπλαστικής\nΧωρίζουμε τη ζάχαρη σε ίσα μέρη ανάλογα με τα χρώματα ζαχαροπλαστικής που θα χρησιμοποιήσουμε , ρίχνουμε στο κάθε ένα σταγόνες από το κάθε χρώμα και την τρίβουμε με τις παλάμες μας ώστε να χρωματιστεί ομοιόμορφα. Αφήνουμε κατά μέρος. Σε μία βαθιά κατσαρόλα βάζουμε λίγο βούτυρο και ρίχνουμε το καλαμπόκι. Σκεπάζουμε την κατσαρόλα και την τοποθετούμε στη φωτιά. Όταν σταματήσει ο ήχος από το καλαμπόκι που σκάει (δείγμα ότι τα ποπ κορν είναι έτοιμα), κατεβάζουμε από τη φωτιά. Βάζουμε τα ποπ κορν σε ένα μπολ, το οποίο τοποθετούμε μέσα σε ένα μεγαλύτερο γεμάτο παγάκια και λίγο νερό. Για να αποφύγουμε να βραχούν τα ποπ κορν, σκεπάζουμε τα παγάκια με μία μεμβράνη πριν τοποθετήσουμε μέσα το μπολ. Ρίχνουμε στο μπολ με τα ποπ κορν το 1/3 από τη λιωμένη σοκολάτα και ανακατεύουμε συνεχώς με μία κουτάλα έως ότου η σοκολάτα αρχίσει να παγώνει στα τοιχώματα και στα ποπ κορν. Συνεχίζουμε ρίχνοντας την μισή από την υπόλοιπη σοκολάτα και ανακατεύουμε συνεχώς. Τη ρίχνουμε σταδιακά έτσι ώστε να παγώνει, αλλά να μη δημιουργείται μια μάζα και τα ποπ κορν να ξεχωρίζουν. Ρίχνουμε και την υπόλοιπη σοκολάτα, ακολουθώντας την ίδια διαδικασία. Μοιράζουμε τα ποπ κορν στα μπολ με τα διαφορετικά χρώματα ζάχαρης, τα ανακατεύουμε να καλυφθούν καλά και σερβίρουμε.\nΠιτσάκια σε καλαμάκια\nΜείγμα τριμμένων τυριών για πίτσα\n1/2 κούπα σπιτική σάλτσα ντομάτας\n10 χοντρά καλαμάκια\nΣε ενα μπόλ βάλτε το αλεύρι με το γιαούρτι και το αλάτι. Ανακατέψτε καλά και στην συνέχεια σχηματίστε μια μπάλα. Μπορεί να χρειαστεί να προσθέσετε παραπάνω αλεύρι, αν η ζύμη σας κολλάει στα χέρια. Αν είναι πολύ στεγνή, προσθέστε 1 κουταλιά της σούπας κρέμα γάλακτος. Αλευρώστε τον πάγκο σας και ανοίξτε με έναν πλάστη την ζύμη σε πάχος 2 εκατοστών. Με ένα πλαστικό ποτηράκι η με ένα κουπ πατ στρογγυλό, σχηματίστε τις πρώτες βάσεις. Το ζυμαράκι που περίσσεψε, σχηματίστε το πάλι σε μια μπάλα και «ανοίξτε» το με τον πλάστη για να το αξιοποιήσετε όλο! Σε ένα ταψί, στρώστε ένα κομμάτι λαδόκολλα και βάλτε τις κομμένες βάσεις. Πάνω σε αυτές, μοιράστε την σάλτσα ντομάτας και ρίξτε από πάνω στο καθένα λίγη ρίγανη. Κὀψτε την γαλοπούλα σε μικρά κομματάκια, προσθέστε την από πάνω και τέλος, ρίξτε το μείγμα τριμμένων τυριών. Το τι θα προσθέσετε εξαρτάται από εσάς Μπορείτε να βάλετε πιπεριές, μανιτάρια, ανανά, καλαμπόκι ή ό,τι άλλο σας αρέσει! Ψήστε σε προθερμασμένο φούρνο, στους 200°C, για 8-10 λεπτά, στον αέρα. Αφήστε τα να κρυώσουν 10 λεπτά και μετά με προσοχή περάστε ένα ένα τα ξυλάκια μέχρι την μέση της πίτσας. Μπορείτε αν θέλετε να τρυπήσετε πρώτα τα πιτσάκια και έπειτα να τα αφαιρέσετε και να κόψετε τις άκρες οι οποίες είναι μυτερές. -ειδικά αν είναι για παιδικό πάρτυ, για να μην τραυματιστεί κανένα παιδί. Από τη στιγμή που θα έχετε δημιουργήσει το άνοιγμα, το ξυλάκι θα μπει εύκολα ξανά στην εσοχή!\n12 κριτσίνια ανάλατα\n175 γραμ. σοκολάτα γάλακτος\nΛιώνετε τη σοκολάτα γάλακτος σε ένα σκεύος με χοντρό πάτο. Παίρνετε ένα ένα τα κριστίνια και τα βουτάτε στη λιωμένη σοκολάτα μέχρι τη μέση. Εν συνεχεία πασπαλίζετε τα κριτσίνια με την τρούφα, τα ζελεδάκια και τα καραμελάκια και τα αφήνετε για λίγο στο ψυγείο για να σταθεροποιηθούν. Μόλις σταθεροποιηθούν τα σερβίρετε.\nΣπιτικά hot dogs με τυρί\n1 μεγάλη μπαγκέτα κομμένη στα 4 (ή δύο μικρές στα 2), ή τέσσερα ψωμάκια για hot dog\n4 λουκάνικα Φρανκφούρτης μεγάλα\n300γραμμάρια τυρί τσένταρ τριμμένο\nΣε μια λαμαρίνα στρώνουμε αντικολητικό χαρτί, χαράσουμε τα λουκάνικα και τα ψήνουμε στους 200°C, μέχρι να πάρουν χρώμα. Τα βγάζουμε από το φούρνο. Στην ίδια λαμαρίνα τοποθετούμε τα ψωμάκια ανοιχτά αφού τα έχουμε βουτυρώσει για 5 λεπτά μέχρι να χρυσίσουν. Μόλις ψηθούν τα ψωμάκια μας τα γεμίζουμε με τυρί τσένταρ, τοποθετούμε στη μέση τα λουκάνικα και τα αφήνουμε άλλα 10 λεπτά μέχρι να λιώσει καλά το τσένταρ. Αν θέλετε τα σερβίρετε τα λουκάνικα με κέτσαπ και μουστάρδα.\nΚέικ σοκολάτας σε χωνάκια\nΡολλάκια – σαλιγκαράκια κανέλας\n75 γρμ μαργαρίνη\n1 κουταλάκι κάρδαμο ή μαχλέπι\n50 γρμ μαργαρίνη\nΣε ένα κατσαρολάκι ζεσταίνουμε το γάλα και ρίχνουμε την μαργαρίνη. Προσέχουμε πολύ να μην ζεσταθεί πολύ το γάλα. Ρίχνουμε την μαγιά και την διαλύουμε καλά. Αποσύρουμε από την φωτιά και ρίχνουμε μέσα την ζάχαρη, το αλάτι και το κάρδαμο. Ανακατεύουμε καλά. Προσθέτουμε το αλεύρι σιγά σιγά. Αρχίζουμε να ζυμώνουμε. Η ζύμη μας θα έχει υφή μαλακή. Την αφήνουμε σε ζεστό σημείο να ξεκουραστεί και να φουσκώσει για 1 ώρα περίπου. Λιώνουμε την μαργαρίνη. Ανακατεύουμε σε ένα μπολ την ζάχαρη με την κανέλα. Απλώνουμε την ζύμη μας με πλάστη σε σχήμα παραλληλόγραμμο. Αλείφουμε όλη την επιφάνεια με την λιωμένη μαργαρίνη και πασπαλίζουμε από άκρη σε άκρη την κανέλα με την ζάχαρη.Τυλίγουμε την ζύμη σε μακρόστενο ρολό. Την κόβουμε ανά 2cm σε φέτες και τις τοποθετούμε σε λαδόκολλα μέσα στο ταψί σε απόσταση μεταξύ τους επειδή φουσκώνουν. Τα αφήνουμε άλλη μισή ώρα να ξεκουραστούν. Χτυπάμε το αβγό και τα αλείφουμε με ένα πινελάκι . Ραντίζουμε με την ζάχαρη. Τα ψήνουμε σε προθερμασμένο φούρνο για 15 λεπτά στους 200 βαθμούς. Τα αφήνουμε να κρυώσουν και αρχίζουμε τη διαδικασία να φτιάξουμε τα σαλιγκαράκια μας. Στην άκρη από κάθε ρολλάκι τοποθετούμε δύο οδοντογλυφίδες όπως δείχνει κι η φωτογραφία, καρφώνουμε σε κάθε μία από ένα marshmallow και μια σταγόνα σοκολάτας!\nΜπριος Πέπα το Γουρουνάκι\nΓια τη ζύμη, για περίπου 20 γουρουνάκια\n200 ml περίπουχλιαρό γάλα\n4 χοντρές φέτες γαλοπούλα\n4 φέτες ένταμ\nΛιώνουμε την μαγιά σε λίγο από το γάλα, μαζί και με ένα κουταλάκι του γλυκού από τη ζάχαρη.Την προσθέτουμε στο αλεύρι και ανακατεύουμε.Στη συνέχεια προσθέτουμε και όλα τα άλλα υλικά,\nΕκτός από το γάλα το οποίο, αφού ανακατέψουμε καλά τα υπόλοιπα υλικά, το προσθέτουμε τελευταίο και λίγο-λίγο, συνεχίζοντας πάντα να ανακατεύουμε. Ζυμώνουμε μέχρι να πάρουμε ένα ζυμάρι σφιχτό και ελαστικό. Με τη ζύμη φιάχνουμε μία μπάλα που θα την αφήσουμε μέσα σε ένα ευρύχωρο αλευρωμένο μπολ, σκεπασμένη με μια καθαρή πετσέτα, να φουσκώσει, μέχρι να διπλασιασθεί το μέγεθός της.\nΠάνω σε καλά αλευρωμένη επιφάνεια, δουλεύουμε τη ζύμη με τα χέρια μας. Και στη συνέχεια, με τη βοήθεια ενός πλάστη, την ανοίγουμε σε χοντρό φύλλο και σχηματίζουμε πάνω του 40 μικρούς κύκλους, διαμέτρου 7 εκατοστών που θα μας χρησιμέψουν για το πρόσωπο και 20 μικρότερους κύκλους, των 2,5 εκατοστών για τη μουσούδα.Σε αυτούς τους τελευταίους, χρησιμοποιώντας ένα καλαμάκι, δημιουργούμε τα ρουθούνια. Από μία λωρίδα πλάτους 2 εκ. σχηματίζουμε μικρά τριγωνάκια, 40 τον αριθμό, για τα 20 ζευγάρια αυτιά.Τοποθετούμε τους μεγάλους δίσκους σε ένα ταψί φούρνου στρωμένο με λαδόκολλα .\nΤοποθετούμε πάνω τους ένα κομμάτι γαλοπούλα και λίγο ένταμ. Βρέχουμε την περίμετρο των κύκλων, με τη βοήθεια ενός πινέλου, με λίγο νερό και κλείνουμε με ένα δεύτερο δίσκο ίδιου μεγέθους.Αλείφουμε, και πάλι με πινέλο, τον δεύτερο αυτό δίσκο, με το κτυπημένο αυγό και κολλάμε τις μουσούδες και τα αυτάκια. Σκεπάζουμε τις φατσούλες μας και τις αφήνουμε να φουσκώσουν για περίπου μία ώρα. Μετά από την οποία, και έχοντας ήδη προθερμάνει τον φούρνο στους 170°, ψήνουμε για περίπου 20′ ή για όσο χρειασθεί να χρυσίσει η ζύμη μας. Τις ξεφουρνίζουμε, τις αλείφουμε με νερό για να γίνουν πιο γυαλιστερές και τις αφήνουμε να κρυώσουν.\nαλμυρά σνακ Αποκριάτικο Πάρτι κέικ κριτσίνια Πίτσα ποπ κορν Συνταγές για Παιδιά Φαγητά για Παιδιά\nΠέμπτη, 15 Φεβρουαρίου, 2018 στην κατηγορία Συνταγές


Γκέλα για ΠΑΟΚ, τον πρώτο φετινό βαθμό πήρε η Ξάνθη στην Τούμπα (0-0) - NOTOSPORT\nΗ διαφορά με τα άλλα δύο ματς είναι πως σε αυτό δεν κατάφερε να πετύχει ούτε γκολ, έμεινε στο 0-0 με τους ακρίτες, και έχασε έτσι τους πρώτους του βαθμούς στο πρωτάθλημα, στο οποίο υπενθυμίζεται πως ξεκίνησε και με -3.\nΟι Θεσσαλονικείς επιβεβαίωσαν πως έχουν πρόβλημα στα τελειώματα και ότι τους λείπει το καθαρό μυαλό. Μπορεί επί της ουσίας να πέταξαν το πρώτο ημίχρονο, αλλά στο δεύτερο είχαν κλασικές ευκαιρίες για να σκοράρουν και δεν αξιοποίησαν καμία. Μοιραίος ο Ροντρίγκες, ο οποίος ήταν μέσα στις τελευταίες δύο, έχασαν φάσεις και οι Κουλούρης και Κάμπος. Παρεμπιπτόντως, ο νεαρός δεν ήταν τόσο καλός αυτή τη φορά, αλλά δεν βοήθησε καθόλου και ο Αθανασιάδης, όταν μπήκε. Κακός ο Μπίσεσβαρ, έκανε πιο κινητικό τον «Δικέφαλο του Βορρά» ο Πέλκας.\nΌσο για την Ξάνθη, αυτός ήταν ο πρώτος της βαθμός στο πρώτο παιχνίδι που κατάφερε να κρατήσει το μηδέν. Έδειξε πιο σοβαρή στην ανασταλτική της λειτουργία, αν και δέχτηκε ξανά αρκετές φάσεις. Από εκεί και πέρα, Λάζιτς και Γιουνές ήταν σχεδόν αόρατοι με τον Νιέτο να είναι ο μόνος που... περνά τη βάση από τους μεσοεπιθετικούς της.\nΝα δείξει πως είναι το αφεντικό από νωρίς προσπάθησε ο ΠΑΟΚ, ο οποίος μπήκε με διάθεση να πιέσει και να κυκλοφορήσει την μπάλα. Επιχείρησε αρχικά να ανοίξει την Ξάνθη από τα πλάγια παίζοντας περισσότερο από αριστερά με τον Ροντρίγκες και τα ανεβάσματα του Λέοβατς.\nΗ πρώτη μεγάλη ευκαιρία ήρθε μόλις στο 9' με τον Κουλούρη να μην καταφέρνει σε τετ α τετ να νικήσει τον Ζίβκοβιτς. Αυτή, πάντως, ήταν μία από τις ελάχιστες στιγμές στο πρώτο ημίχρονο στην οποία ο ΠΑΟΚ πάτησε με άνεση περιοχή, αφού στην πορεία οι φιλοξενούμενοι βρήκαν τρόπο να αμυνθούν καλύτερα.\nΕπιθετικά ήταν σχεδόν ακίνδυνοι. Πόνταραν αρκετά στον Νιέτο και στις εμπνεύσεις του, αλλά ο Ισπανός δεν είχε τα στηρίγματα που θα ήθελε. Ήταν εμφανές πως η ομάδα του Λουτσέσκου έψαχνε να χτυπήσει στις αντεπιθέσεις, όμως, πρακτικά δεν το κατάφερε κλείνοντας το 45λεπτο χωρίς σουτ εντός στόχου.\nΌσο για τους Θεσσαλονικείς, είχαν την κατοχή σε εντυπωσιακό ποσοστό (76%), αλλά έδειναν υπερβολικά φλύαροι. Στο 33' σπατάλησαν μία καλή στιγμή με τον Ροντρίγκες, αλλά σε γενικές γραμμές έδειχναν να μην έχουν ιδέες για να διασπάσουν την αντίπαλη άμυνα.\nΣτο δεύτερο ημίχρονο οι «ασπρόμαυροι» ανέβασαν ταχύτητα, πίεσαν περισσότερο και κυριάρχησαν ολοκληρωτικά στον αγωνιστικό χώρο. Ωστόσο, έδειξαν πολύ επιπόλαιοι στην τελική προσπάθεια αρχής γενομένης από τη φάση του 50' και τη σημαντική ευκαιρία του Κάμπος.\nΟ Ίβιτς άλλαξε από την ανάπαυλα οργανωτή περνώντας στο ματς τον Πέλκα, έβαλε στη συνέχεια τον Αθανασιάδη και η ομάδα του έδειχνε διαρκώς πιο απειλητική. Είχε, όμως, και η Ξάνθη τη -μοναδική- καλή της στιγμή στο 61' με τον Νιέτο, ο οποίος από ιδανική θέση αστόχησε.\nΣτη συνέχεια ακολούθησε σφυροκόπημα από τους γηπεδούχους και σε αυτό συνέβαλε και η δεύτερη κίτρινη του Λάζιτς, ο οποίος στο 69' άφησε με δέκα την Ξάνθη. Οι φιλοξενούμενοι λίγο μετά μαζεύτηκαν στο δικό τους μισό και προσπάθησαν με κάθε τρόπο να κρατήσουν το μηδέν.\nΣτο τελευταίο δεκάλεπτο ο ΠΑΟΚ πίεσε όπως μπορούσε για να φτάσει στη νίκη. Είχε μία μοναδική φάση με τον Ροντρίγκες στο 83', ο οποίος στις καθυστερήσεις από το μισό μέτρο δεν έστειλε την μπάλα στα δίχτυα έχοντας γλιστρήσει. Έτσι το 0-0 έμεινε έως το σφύριγμα της λήξης.\nΔιαιτητής της αναμέτρησης ήταν ο Βάτσιος (Δυτικής Αττικής), βοηθοί του οι Αναστόπουλος (Αρκαδίας) και Βεργέτης (Αρκαδίας), ενώ τέταρτος ο Γιαννουλάκης (Χανίων).\nΚίτρινες: 35' Κάμπος - 31' Λάζιτς, 39' Καμαρά, 56' Ντε Λούκας, 87' Νιέτο, 90'+5 Χατζητερζόγλου\nΚόκκινη: 69' Λάζιτς\nΠΑΟΚ (Βλάνταν Ίβιτς): Γλύκος, Μάτος, Κρέσπο, Τζαβέλλας, Λέοβατς, Τσίμιροτ (79' Τιάμ), Κάνιας, Κάμπος, Ροντρίγκες, Μπίσεσβαρ (46' Πέλκας), Κουλούρης (59' Αθανασιάδης).\nΞΑΝΘΗ (Ραζβάν Λουτσέσκου): Ζίβκοβιτς, Γουάλας (82' Ορφανίδης), Φλίσκας, Λισγάρας, Χατζητερζόγλου, Καμαρά, Ντε Λούκας, Νιέτο (90'+3 Ράνος), Λάζιτς, Σολτάνι, Γιουνές (64' Βασιλακάκης).\nΠερισσότερα σε αυτή την κατηγορία: « Παρθενική νίκη στη Γ' εθνική για τον Τσικλητήρα Πύλου, 3-1 τη Δόξα Μεγαλόπολης Α' ΤΟΠΙΚΗ: Ξεκίνησαν με νίκες Πάμισος, Κυπαρισσία και Φαραί »


Εορτολόγιο: Ποιοι γιορτάζουν σήμερα Κυριακή 27 Ιουνίου - Newspedia.gr\nΕορτολόγιο: Ποιοι γιορτάζουν σήμερα Κυριακή 27 Ιουνίου\nΠοιοι γιορτάζουν σήμερα Κυριακή 27 Ιουνίου σύμφωνα με το εορτολόγιο.\nΣήμερα, Κυριακή 27 Ιουνίου είναι Των Αγίων Πάντων, Αγίου Πιερίου πρεσβυτέρου μάρτυρος, Σαμψών του Ξενοδόχου, σύμφωνα με το εορτολόγιο.\nΠιερής, Πιέρος, Πιέριος, Πιέρης, Πιερίων, Πιερία, Πιέρα, Σαμψών.\nΆγιος Πιέριος ιερομάρτυρας, πρεσβύτερος Αντιοχείας\nΟ Άγιος Πιέριος Ιερομάρτυρας Πρεσβύτερος Αντιοχείας μαρτύρησε δια πυρός.\nΟ Άγιος Σαμψών, γεννήθηκε στη Ρώμη από πλουσίους αλλά ευσεβείς και ενάρετους γονείς. Ευφυής ως ήτο, σπούδασε φιλολογία, φιλοσοφία και ιατρική. Επιθυμώντας από τη μικρή του ηλικία να ζήσει κατά το χριστιανικό πρότυπο ζωής, μεταχειρίσθηκε την ιατρική όχι ως επικερδές επάγγελμα αλλά για καθαρά φιλανθρωπικούς και ευεργετικούς σκοπούς. Προσέτρεχε χωρίς διακρίσεις σε οποιονδήποτε είχε την ανάγκη του βοηθώντας τον, παρηγορώντας τον και στηρίζοντάς τον στην πίστη. Όταν εκοιμήθησαν οι γονείς του, μοίρασε την μεγάλη περιουσία την οποία κληρονόμησε και πήγε στην Κωνσταντινούπολη. Εκεί επισκέφθηκε όλα τα μοναστήρια. Εκεί έβρισκε ουσιαστικά καταφύγιο για να ηρεμεί και να μελετά τις Θείες Γραφές. Η φήμη του, η οποία γρήγορα εξαπλώθηκε προσέλκυσε την εύνοια και αυτού του μεγάλου αυτοκράτορα Ιουστινιανού.\nΣυγχρόνως η μεγάλη θεολογική του κατάρτιση και οι άλλες του αρετές, κίνησαν το ενδιαφέρον του Πατριάρχη Κωνσταντινουπόλεως Μηνά, ο οποίος τον χειροτόνησε πρεσβύτερο. Κάποτε ο Ιουστινιανός προσβλήθηκε από βαρεία ασθένεια και ζήτησε τη βοήθεια του Αγίου. Ο Όσιος προσευχήθηκε θερμά και κατόρθωσε να σώσει τη ζωή του αυτοκράτορα. Εκείνος θέλοντας να τον ευχαριστήσει και να εκφράσει την ευγνωμοσύνη του στον Άγιο, έκτισε ένα νοσοκομείο το οποίο γρήγορα αναδείχθηκε σε μεγάλο φιλανθρωπικό ίδρυμα όπου κατέφευγαν οι άποροι και οι αδύναμοι για να θεραπευθούν και να εύρουν παρηγοριά και στήριγμα. Έχοντας επιτελέσει ένα τεράστιο και θεάρεστο έργο, κοιμήθηκε ειρηνικά σε βαθιά γεράματα.\nΔιεθνής Ημέρα LGBTQ+ Υπερηφάνειας.\nΈρχονται σαρωτικές αλλαγές στα σχολεία – Αύριο τα αποκαλυπτήρια από Μητσοτάκη και Κεραμέως\nΒάσεις 2021: Εκτιμήσεις για άνοδο και το 30% εκτός ΑΕΙ


Μία νέα υβριδική λύση για φορτηγά πλοία | Ναυτικά Χρονικά\nΑρχική Ναυτιλιακή Αγορά Μία νέα υβριδική λύση για φορτηγά πλοία\nΟ τεχνολογικός όμιλος Wärtsilä πέτυχε ένα σημαντικό τεχνολογικό ορόσημο με την παρουσίαση του πρώτου στο ναυτιλιακό κλάδο, υβριδικού συστήματος για φορτηγά πλοία. Το εν λόγω καινοτόμο σύστημα πρόκειται να εγκατασταθεί στο M/V ‘Paolo Topic’, ένα φορτηγό πλοίο το οποίο έχει ναυπηγηθεί στο Onomichi Dockyard στην Ιαπωνία και το οποίο διαχειρίζεται η εταιρεία Marfin Management S.A.M. Η σχετική συμφωνία για την εγκατάσταση του συστήματος υπεγράφη στις 8 Ιουλίου στο Μόντε Κάρλο του Μονακό.\nΗ υβριδική μονάδα ισχύος Wärtsilä HY θα εξασφαλίσει την ομαλή ενσωμάτωση των τεχνολογιών που πρόκειται να εγκατασταθούν, με τα υπάρχοντα συστήματα παραγωγής ισχύος του πλοίου. Για το σκοπό αυτό θα χρησιμοποιηθεί ένα ειδικό Σύστημα Διαχείρισης Ενέργειας (EMS) το οποίο θα έχει και το γενικό έλεγχο των κινητήτων, των μπαταριών, του συστήματος διανομής ισχύος, και για πρώτη φορά στη ναυτιλία, των ηλιακών συλλεκτών που θα εγκατασταθούν στο κατάστρωμα του πλοίου.\nΗ ολοκληρωμένη αυτή λύση αναμένεται να οδηγήσει σε δραστική μείωση της κατανάλωσης καυσίμου καθώς και του κόστους συντήρησης. Αυτό, σε συνδυασμό με τον υψηλό βαθμό περιβαλλοντικής βιωσιμότητας θα καταστήσει το ‘Paolo Topic’ το πλέον τεχνολογικά προηγμένο φορτηγό πλοίο του παγκόσμιου στόλου. Επιπλέον, το σύστημα θα εξασφαλίζει λειτουργική σταθερότητα και αυξημένη απόδοση σε όλες τις συνθήκες λειτουργίας, συμπεριλαμβανομένων των φορτώσεων και των εκφορτώσεων του πλοίου.\nΠροηγούμενο άρθροΤελικά.... LNG or no LNG?\nΕπόμενο άρθροΣυμφωνία δις για την DP World


Οταν ο Ερντογάν ανήλθε στην εξουσία το 2003, κάποιοι ημέτεροι σχολιαστές θεώρησαν ότι μια νέα εποχή χαράζει στις ελληνοτουρκικές σχέσεις. Κύμα ενθουσιασμού κατέλαβε όσους διάβασαν επιφανειακά τις εξελίξεις. Με τον «φιλέλληνα» (ή και «κρυπτοέλληνα» διότι καταγόμενο από την Ποταμιά του Πόντου....) Ερντογάν, περίοδος μέλιτος θα ερχόταν στις δύο όχθες του πολύπαθου Αιγαίου. Τη συνέχεια την είδαμε.\nΤώρα που η κυριαρχία του Ερντογάν (μοιάζει να αλλά δεν είναι βέβαιον ότι) κλυδωνίζεται, αντίστροφες ελπίδες αναδύονται στους αθεράπευτα αισιόδοξους. Οτι μαζί με τον Ερντογάν θα εξαερωθεί και το νεοοθωμανικό όραμα, οι απειλές και η ακραία ένταση που εκπέμπει η Αγκυρα.\nΣταθερά, από ελληνικής πλευράς, η καθημερινή «σφυγμομέτρηση» της τουρκικής πολιτικής, οικονομίας, κοινωνίας κ.λπ. προκαλεί διαρκώς νέα συμπεράσματα σχετικά με την ελληνοτουρκική διελκυστίνδα. Αν στην Τουρκία ο πληθωρισμός ανεβαίνει, τότε ο κίνδυνος είναι να αυξηθεί και η ένταση στο Αιγαίο. Αν αυξάνεται η δυσαρέσκεια εναντίον του Ερντογάν, τότε μήπως ο τούρκος πρόεδρος προκαλέσει θερμό επεισόδιο για να κάνει «εξαγωγή» της εσωτερικής δυσθυμίας. Αν οι δημοσκοπήσεις δείχνουν ότι χάνει τις εκλογές, ενδεχομένως να επιχειρήσει να ανακτήσει το χαμένο έδαφος με μια κίνηση στην ελληνική υφαλοκρηπίδα. Ανατέλλει αντιθέτως το άστρο του δημάρχου της Πόλης Ιμάμογλου, πάλι αρχίζουν να εκπέμπονται φρούδες ελπίδες ότι βρέθηκε επιτέλους «ο καλός ο άνθρωπος».\nΑυτά όλα βεβαίως προδίδουν άγνοια, γενικότερα, της λειτουργίας των διεθνών σχέσεων και ειδικότερα της τουρκικής εξωτερικής πολιτικής. Τα μεν κράτη γενικώς και διαχρονικώς λειτουργούν με βάση πάγιες, διαχρονικές σταθερές, που προκύπτουν από τα γεωστρατηγικά δεδομένα και ελάχιστα επηρεάζονται από τις συγκυριακές εσωτερικές πολιτικές μεταβολές. Η δε Τουρκία ειδικότερα έχει μακροχρόνιους στρατηγικούς στόχους επεκτατικού χαρακτήρα, τους οποίους υπηρέτησαν πιστά όλες οι κυβερνήσεις, οθωμανικές, κεμαλικές ή ισλαμικές.\nΟι οξύτερες ελληνοτουρκικές κρίσεις (1964, 1967, 1974, 1987, 1996) προκλήθηκαν από κεμαλικές κυβερνήσεις. Κεμαλιστής ήταν ο τούρκος πρωθυπουργός που εισέβαλε στην Κύπρο το 1974. Ο παντουρανισμός και ο παντουρκισμός αναπτύχθηκαν κατά τη δεκαετία του ΄90, όταν την Τουρκία κυβερνούσε ακόμα το κεμαλικό κατεστημένο, ο δε Ερντογάν απλώς ακολούθησε, διηύρυνε και μεγιστοποίησε το πάγιο τουρκικό επεκτατικό σχέδιο, προσδίδοντάς του μια νεοοθωμανική χροιά που δεν μεταβάλλει σε τίποτα τη διαρκή απειλή προς την Ελλάδα.\nΑντιθέτως η Ελλάδα (που «δεν διεκδικεί τίποτα») χαρακτηρίζεται όχι μόνον από έλλειψη αυτοπεποίθησης, αλλά και από σοβαρή αναλυτική ανεπάρκεια. Η κατανόηση της διαχρονικής τουρκικής πολιτικής και των στόχων της πρέπει να αντικαταστήσει τα θεωρήματα της ουτοπικής προσέγγισης, του ατέρμονου διαλόγου (αποκλειστικά για δικά μας κυριαρχικά δικαιώματα ή και νησιά), της «κατανόησης της άλλης πλευράς», της ατελέσφορης επίκλησης του διεθνούς δικαίου, της έκκλησης σε διεθνείς οργανισμούς κ.λπ. Η μόνη σοβαρή στάση είναι ο γεωπολιτικός ρεαλισμός, η συνειδητοποίηση της απειλής, η έγκυρη ανάλυση των διεθνών συσχετισμών, οι συμμαχίες, αλλά προπαντός η δραστική αύξηση της αμυντικής ισχύος. Διότι, όπως ελέχθη για τον κορυφαίο ρήτορα της αρχαιότητος, «εἴπερ ρώμην ἴσην γνώμῃ ἔσχες Δημόσθενες, οὐκ ἄν ἦρξεν Ἑλλήνων Ἄρης Μακεδών».\nΟ Μελέτης Η. Μελετόπουλος είναι διδάκτωρ Οικονομικών και Κοινωνικών Επιστημών Πανεπιστημίου Γενεύης. Από τις εκδόσεις Καπόν κυκλοφορεί το βιβλίο


Fake news Vs αληθείς ειδήσεις: ποιος επικρατεί και γιατί; | In Deep Analysis\nΤα fake news αναφέρονται σε ιστορίες βασισμένες σε εσφαλμένες ή λάθος ερμηνευμένες πληροφορίες. Αυτές οι ιστορίες επιδιώκουν να παραπλανήσουν τους αναγνώστες, ώστε να πιστέψουν κάτι που δεν είναι αληθές. Τέτοιες ιστορίες συχνά κοινοποιούνται στις διάφορες πλατφόρμες κοινωνικής δικτύωσης όπως το Twitter και το Facebook. Ωστόσο οι επιστήμονες δεν είχαν τα απαραίτητα δεδομένα σχετικά με το πόσο ευρέως αυτές έχουν κοινοποιηθεί ή από ποιον. Κι αυτό προσπάθησε να ερευνήσει μια ομάδα ερευνητών.\nΗ ομάδα αυτή πρόσφατα ανέλυσε περισσότερα από 4,5 εκατ. tweets και retweets. Όλα είχαν δημοσιευθεί μεταξύ 2006 και 2017. Και τα αποτελέσματα ήταν ανησυχητικά: Τα fake news διαδίδονται ταχύτερα και περισσότερο στο Twitter απ’ ό,τι οι αληθινές ιστορίες.\nΟ Filippo Menczer μελετά informatics και επιστήμη των υπολογιστών στο Πανεπιστήμιο Indiana στο Bloomington. Δεν συμμετείχε στη νέα έρευνα, αλλά λέει ότι τα ευρήματά της είναι σημαντικά για να κατανοήσουμε τη διάδοση των fake news. Πριν από αυτήν, παρατηρεί, οι περισσότερες έρευνες χρησιμοποιούσαν τις παρατηρήσεις ορισμένων ανθρώπων αντί για ένα «βουνό» από επιστημονικά δεδομένα. Μέχρι τώρα, λέει, «δεν είχαμε πραγματικά μεγάλης κλίμακας, συστηματική μελέτη που να αξιολογεί τη διάδοση της παραπληροφόρησης».\nΟ Deb Roy, ο οποίος εργάστηκε στη νέα ανάλυση, μελετά τα media και τα κοινωνικά δίκτυα στο MIT. Στο παρελθόν, είχε επίσης εργαστεί ως επιστήμων των Μέσων για το Twitter. Για να ερευνήσει πώς τα νέα διαδίδονται στο Twitter, ο Roy και οι συνάδελφοί του συγκέντρωσαν έναν σημαντικό αριθμό tweets. Ήταν ομάδες μηνυμάτων που αποτελούνταν από το αρχικό tweet και όλα τα retweets του αρχικού μηνύματος. Εξέτασαν περίπου 126.000 ομάδες που αφορούσαν περίπου 2.400 ιστορίες ειδήσεων. Κάθε μία από αυτές τις αρχικές ιστορίες ειδήσεων είχε ξεχωριστά επιβεβαιωθεί ως αληθής ή εσφαλμένη.\nΣτη συνέχεια οι ερευνητές συγκέντρωσαν στοιχεία σχετικά με το πόσο μακριά και πόσο γρήγορα κάθε ομάδα διαδόθηκε. Οι συζητήσεις για ψεύτικες ιστορίες έτειναν να ξεκινούν από λιγότερα αρχικά tweets. Αλλά σύντομα έτειναν να διαδίδονται εκτεταμένα. Ορισμένες αλυσίδες αυτών των tweet έφτασαν σε δεκάδες χιλιάδες χρήστες! Οι αληθείς νέες ιστορίες, αντιθέτως, ποτέ δεν διαδόθηκαν σε περισσότερους από περίπου 1.600 ανθρώπους. Και οι νέες ιστορίες ειδήσεων χρειάστηκε περίπου έξι φορές περισσότερο χρόνο για να φτάσουν σε 1.500 ανθρώπους.\nΣυνολικά, τα δεδομένα αυτά έδειξαν ότι τα fake news ήταν κατά περίπου 70% πιο πιθανό να γίνουν retweet από τις πραγματικές ειδήσεις. Η ομάδα δημοσίευσε τα αποτελέσματά της στις 9 Μαρτίου στο Science.\nΩς προς το ποιοι είναι υπεύθυνοι για τη διάδοση των ψευδών ειδήσεων, ο Roy και η ομάδα του βρήκαν ότι τα bots, δηλαδή προγράμματα υπολογιστών που παριστάνουν ότι είναι άνθρωποι, έχουν σχεδιαστεί για να βρίσκουν και να διαδίδουν συγκεκριμένους τύπους ιστοριών.\nΤα bots διαδίδουν σχεδόν το ίδιο τόσο ψευδείς όσο και αληθείς ειδήσεις, σύμφωνα με τα δεδομένα. Οπότε δεν θα πρέπει να κατηγορηθούν αποκλειστικά τα bots για τη διάδοση των fake news. Αντίθετα, δράστες για τη διάδοση, δηλαδή το retweet, των ψευδών ειδήσεων είναι οι άνθρωποι.\nΓιατί όμως το κάνουν αυτό; Αυτές οι ιστορίες μπορεί να φαίνονται πιο συναρπαστικές, μας λέει ο Soroush Vosoughi, επιστήμονας των δεδομένων. Τα θέματα των ψευδών ειδήσεων, σε σχέση με αυτά των αληθινών ειδήσεων, ήταν πολύ διαφορετικά από άλλα tweets που είχαν δει οι χρήστες στους μήνες πριν κάνουν retweet μια ιστορία. Επιπλέον, τα tweet-απαντήσεις στις ψευδείς ειδήσεις χρησιμοποιούσαν περισσότερες λέξεις που καταδείκνυαν έκπληξη.


nyctolouloudo: Μagic of the dance\nΜια βαλίτσα γεμάτη όνειρα και η σκέψη για τον τόπο τους παραμένει ζωντανή.\nΤελευταίο καλοκαίρι στην πατρίδα και ο τελευταίος χορός του καλοκαιριού.\nΤα έχουν χάσει όλα! Την γη τους, την περιουσία τους, τα όνειρά τους.\nΑλλά ένα τους έχει μείνει. Το πάθος τους για τον χορό.\nΙρλανδοί μετανάστες στις αρχές του προηγούμενου αιώνα πριν φύγουν για την Β.Αμερική\nχορεύουν όλοι μαζί τον τελευταίο τους χορό στα καλοκαιρινά καταπράσινα χώματα της πατρίδας τους.\nΈνα αγόρι και ένα κορίτσι επάνω στον παθιασμένο Ιρλανδέζικο ρυθμό, την έξαψη και μέσα από τον κόσμο του χορού θα έχουν μάτια μόνο ο ένας για τον άλλον.\nΗ αρχή μίας καθημερινής ιστορίας αγάπης!\nΟ ακαταμάχητος έρωτας!\nΟι οικογένειες χωρίζουν με το πρώτο φως της ημέρας και παίρνουν διαφορετικά πλοία\nπου θα τους βγάλουν σε άλλα λιμάνια.\nΗ ξενιτιά δεν θα καταφέρει να σβύσει τη φλόγα της αγάπης.\nΤο αγόρι έχει χάσει το ανέμελο γέλιο του, τον ύπνο του, την καρδία του.\nΑποφασίζει να ψάξει να την βρει, τριγυρνάει στους δρόμους σαν αγρίμι, μπερδεύετει σε διάφορες περιπέτειες, γνωρίζει την ασχήμια, τους κακούς, τους καλούς, τις διάφορες παγίδες της νέας του πατρίδας και ως εκ θαύματος την βρίσκει...Happy End! Ο χορός και το τραγούδι ερμηνεύονται από λίγους χορευτές και 2 τραγουδίστριες\nμε επικεφαλής τον πολύ καλό χορευτή Michael Donellan ο μόνος που έχει λάβει\nσυμμετοχή σε παραστάσεις με τους Riverdance και Lord of the Dance.\nΗ παράσταση διαρκεί 2 ώρες... με 20 λεπτά διάλειμμα.\nΈνταση επάνω στην σκηνή δεν υπάρχει!\nΔεν ήταν ούτε ένα φαντασμαγορικό αριστούργημα, ούτε εκθαμβωτικό, ούτε έμεινα έκπληκτη από την υποδειγματική στρατιωτική ακρίβεια, τον συντονισμό και την ενότητα των χορευτών, την περίτεχνη χορευτική σύνθεση, τον απόλυτο συγχρονισμό των βημάτων και των ποδιών, τα εξαιρετικά κοστούμια.\nΌποιος εχει δει το υπερθέαμα Riverdance με τα τέλεια χορευτικά και την σπάνια επιδεξιότητα ή τις φαντασμαγορικές παράστασεις των Lord of the Dance και\nτον κορυφαίο χορευτή Michael Flatley να χορεύει θα καταλάβει την μεγάλη ποιοτική διαφορά.\nΑρκετές φορές μάλιστα είχα την εντύπωση ό,τι οι κλακέτες ήταν play back ...σαν την μουσική και...\nοι πρωταγωνιστές!! απογειώθηκαν 3-4 φορές φορές με το οπίσθιά τους στην σκηνή!\nΓια μένα, ούτε τα γρήγορα jigs και reels του βιολιού, οι ήχοι της γκάϊντας και του bodran (ιρλανδέζικο τουμπερλέκι), το step dance και οι Ιρλανδέζικες κλακέτες δεν έσωσαν την παράσταση, ούτε τα εφέ και ο δυναμικός φωτισμός.....\nΓια μένα λέω.... Ευτυχώς, που τo βράδυ τελείωσε με μία ωραία cataplana. Ψαροχταποδοαστακογαριδομυδόσουπα στο πορτογαλέζικο εστιατόριο La Sepia!\nΥγ. και για να μη με ρωτάτε τι είναι η cataplana σας έβαλα μία φωτογραφία από το νετ.\nposted by nyctolouloudo at 12:32 π.μ.\nΔεν το πιστεύω! Ενώ περιέγραψες τόσο δυνατά την χορευτική παράσταση που παρακολούθησες να που στο τέλος δεν άντεξες και μας μίλησες πάλι για μαγειρική. Είσαι σίγουρη οτι το παιδικό αποθημένο ήταν να γίνεις μαγείρισσα;\nΤέλος πάντων στο συγχωρώ καθώς με την περιγραφή σου ένιωσα να χορεύω και εγώ, και είναι δύσκολο ρε παιδάκι μου τώρα πιά.\nΩχ αμάν πρωινιάτικο, τι βλέπουν τα ματάκια μου και πεινάω σαν λύκος???\nΠολύς χορός πέφτει τελευταία!!!\nΜετά από τέτοια παράσταση τα χρώματα έγιναν πεινασμένα και του έδωσαν και κατάλαβε...\nΧΕΧΕΧνηστικο αρκουδι δε χορευει ..καλα χεχεχε\nας τουσ σερβιρατε καμια κατα πλανα πρωτα ...σαν φωτο παντως ειναι υπεροχοι ολοι\nΝυχτολούλουδο, αυτά είναι καταπληκτικά κορίτσια!\nΠου τα ανακάλυψες????\n@ George,τι λες βρε; δεν χορεύεις; δεν λέω να τινάζεις το πόδι στον αέρα σαν παρτσακλό αλλά ένα τσάμικο, ένα καλαματιανό δεν το σέρνεις;\nκαι δεν μίλησα για φαγητό που έφτιαξα αλλά γι' αυτό που μου φτιάξανε! έχει διαφορά....\n@ confused, μύδια, στρείδια, καβουράκια και λογής-λογής ψαράκια....\n@ Sophia, που αλλού χορεύουν....έτσι για να μπω στην ουρά!\n@ Ναυαγός, γαρίδες και αστακούς θα έχει το νησί σίγουρα....( και καρύδες ελπίζω ) σαν αρχηγός που είσαι περιμένω και χορευτικά αντρικά υπερθέαμα!\n@ seva, άλλο το αστέρι και άλλο το κασέρι....άλλο το παγάκι και άλλο το παγόβουνο. δεν λέω, καλό είναι και αυτό για τον νες-καφε αλλά δεν είναι η κορυφή του ....\n@ Γιωργος_Κ, Ιρλανδέζες και πανέμορφες βρε Γιώργο δεν έχουν γεννηθεί ακόμα....σε 1000 χρόνια μπορεί.\nτο ότι χορεύανε καλά ναι....αυτό είναι σωστό...αλλά δεν είναι οι ποιοτικές χορεύτριες του Riverdance!\nτις είδα στην παράσταση που έδωσαν εδώ. το γρουπ λέγετε Magic of the dance!\nthe full monty show!\nΑπλά τέλεια!!Μου φαίνεται πως θα πάρω κανένα αεροπλάνο να έρθω από τα μέρη σας!!! Πολλά φιλάκια :-)))\nΜε την φαντασία μου και την δική σου βοήθεια, μου άρεσε πολύ!\nΣ' ευχαριστώ και για αυτό, μα για το άλλο.... τόοοοοοσο πολύ!\nΚαλήμέρα στο κορίτσι με τις πολλές παραστάσεις και εκδρομές!\nΕσείς είχατε Ιρλανδέζικους χορούς, εμείς Αργεντίνικα Τανγκό!!\nΩραιοι οι riverdance!\nκαι η παρασταση και το φαγητο και το ποστ.\nγερμανια με τα ωραια σου.\n@ Ναυαγός, μοιραία Μαρλεν Ντηντριχ....με καλτσόν!\n@ liliputaner, τα ΄μέρη μας ΄είναι μεγάλα και πολλά... μία απόφαση είναι!\n@ elpida, ελπίζω να σου έδωσα κάποια βοήθεια.δεν κάνει τίποτα...\n@ Sophia, το ταγκο έχει τον άγιο ερωτισμό και πάθος μέσα του.είναι υπέροχο να το βλέπεις αλλά και να το χορέυεις.\n@ αερικό, τι να απαντήσω; ωραίοι; φανταστικοί; υπέροχοι; μοναδικοί; ό,τι και να πω γι΄αυτούς είναι λίγο....\n@ ONOMATODOSIA, και εσύ θέλεις να την αφήσεις...που πας βρε;\nΊσως προτιμούσα την παράσταση κι όμως τα μαλάκιο, αλλά μας άνοιξες την όρεξη και για θαλασσινά και για χοροθέατρο.\nαυτό είναι που λένε happy end!!!\n@ ο δείμος του πολίτη, πριν από λίγο έβλεπα ένα ντοκυμαντερ για αστακούς.\nήξερες ό,τι ζει μέχρι 60 χρόνια και φτάνει τα 70 εκ;\nε, έναν τέτοιο των 70 εκ θα ήθελα!\n@ maika, διπλό χάπυ, εντ όραση και γεύση, για να πιάσει καλύτερα!\nΑυτο είναι που λένε hungry end!!! Τέλειος ο river dance, τέλειο και το φαγάκι-σλουρπ!\nπαράσταση και θαλασσινά μετά...!\nδεν το είχα ποτέ δοκιμάσει... μας βάζεις πάντα πειρασμούς!\nΚουβέντα δεν διάβασα για το κρασί που συνόδεψε αυτή τη μαγειρική πανδαισία. Καλό σου βράδυ.\n@ oneiromageiremata, οι magic of the dance δεν ήταν είχαν την αξία του φαγητού!\n@ melomenos, εδώ είχε πρώτα την παράσταση και μετά έπρεπε να βρεις μαγαζί για να γεμίσεις το πυθάρι ενώ στην Ελλάδα έχεις τα θαλασσινά μαζί με την παράσταση κάποιας ψευτοκιθάρας που την γρατζουνάν άσχετοι.\n@ Νερίνα, το κρασί; ναι, είδες το ξέχασα...χμμ... όχι δεν είχε για μένα! με ξέχασα...........\nΠου είναι ωρέ μεθυσμενάκι η συνταγή ;\nellinida, ωρέ μανάρι μου...στο ιντερνετ και στα εστιατόρια της πορτογαλίας είναι...!\nσιγά μην καθήσω εγώ να μεγειρέψω με τις ώρες.....\nΕγώ θα κρατήσω την εικόνα αυτού του χορού ενός πραγματικά υπέροχου και δεμένου λαού ενάντια στην ξενιτιά και τις κακουχίες.\nΕγραψες μια μεγαλη αληθεια.\nΠοσο δυσκολο ειναι να ικανοποιηθει καποιος οταν εχει δει τα ομορφοτερα!!\nΕισαι τυχερη και χαιρομαι για σενα!!\n@ spirit, καλώς ήρθες...!πολύ όμορφη η μουσική τους αλλά να την ακούς μέσα σε μπαρουτοκαπνισμένα Pubs και Guinness Pints!\nμε τις ώρες δεν την αντέχω!\n@ annamaria,το ωραίο είναι σχετικό...οι άλλοι θεατές έμειναν ενθουσιασμένοι!\nόταν εγώ ακούω Ινδική μουσική ο άντρας μου φωνάζει και καραφλιάζει!\nΉταν πολύ μεγάλη μεθυσμενάκι μου!\nΧαίρομαι που έχεις την εικόνα.\nΕίναι μια πρωτόγνωρη εμπερία να τους νοιώθεις ...να τους ακούς...έστω για λίγο...\nμΟυ αρέσουν πολύ τα ποστς που με ταξιδεύουν στον χρόνο και στον χώρο.\nμεθυσμένα χρώματα said... "Ψαροχταποδοαστακογαριδομυδόσουπα στο πορτογαλέζικο εστιατόριο La Sepia!"\nΕκεί ..εμένα με πήγες, έεε?.. δεν με πήγες!! :((\n@ elpida,δεν κάνει τίποτα λέω....\n@ spirit, εύχομαι να σε βλέπω πιο συχνά!\n@ Sigmataf, και εμένα το ίδιο, ειδικά να ακούω προσωπικές ιστορίες ηλικιωμένων ανθρώπων!\nallmylife.....ελπίζω και εσύ!\nKapetanios, τι να σου πω τώρα θαλασσόλυκε!....εσύ με είχες φάει με τα ελληνικά σου! και για πειραματισμούς δεν ήσουν!\nΤο πνεύμα θα είναι τριγύρω.\nΕύχομαι να σε δω και στο δικό μου μαγαζάκι της μοναξιάς....\nκι έχω μια πείναααα!σλουρπ σλουρπ!\n@ spirit, σίγουρα θα περάσω!\n@ pwlina, σιγά βρε... θα λερωθείς!


[email protected] (Enikonomia.gr) http://www.enikonomia.gr/international/178022,sto-parisi-i-merkel-i-atzenta-ton-syzitiseon-me-ton-makron.html http://media.enikonomia.gr/data/photos/resized/125_178022_0e3625c02f-9f6fdb2eaf3c4d4e.jpg Είναι η πρώτη συνάντηση Μέρκελ - Μακρόν μετά την ολοκλήρωση των διερευνητικών επαφών μεταξύ των Χριστιανοδημοκρατών της Άγκελα Μέρκελ... 1/19/2018 7:02:19 PM 1/19/2018 7:02:19 PM\nδημοσιεύθηκε: 19/01/2018 19:02\nΕίναι η πρώτη συνάντηση Μέρκελ - Μακρόν μετά την ολοκλήρωση των διερευνητικών επαφών μεταξύ των Χριστιανοδημοκρατών της Άγκελα Μέρκελ των Χριστιανοκοινωνιστών της Βαυαρίας και των Σοσιαλδημοκρατών του Μάρτιν Σουλτς.\nΣτο πρόσφατο παρελθόν ο Γάλλος Πρόεδρος είχε ασκήσει τη μέγιστη επιρροή στον επικεφαλής του SPD προκειμένου να τον πείσει να συμμετάσχει σε νέα κυβέρνηση συνασπισμού στο Βερολίνο.\nΑνανέωση της Συνθήκης\nΣύμφωνα με το Μέγαρο των Ηλυσίων «το μέλλον της Ευρώπης και οι άμεσες προτεραιότητες» θα είναι το βασικό θέμα της συζήτησης των δύο.\nΠαράλληλα υπενθυμίζεται ότι η 22η Ιανουαρίου είναι η 55η επέτειος της Συνθήκης των Ηλύσιων, δηλαδή του Συμφώνου Συμφιλίωσης και Συνεργασίας που υπογράφηκε το 1963 από τον στρατηγό Ντε Γκωλ και τον καγκελάριο Κόνραντ Αντενάουερ.\nΕπιθυμία του Γάλλου Προέδρου σήμερα είναι η ανανέωση και ενίσχυση της συνθήκης αυτής, όπως άλλωστε είχε υπογραμμίσει και τον Σεπτέμβριο κατά την ομιλία του στη Σορβόννη.\nΣτόχος είναι ένα κοινό ψήφισμα που να περιγράφει τις προοπτικές μιας νέας συνθήκης, με ενίσχυση της συνεργασίας των δύο κοινοβουλίων. Ένα τέτοιο ψήφισμα θα μπορούσε να επικυρωθεί τη Δεύτερα, ημέρα της επετείου, συγχρόνως από τα δύο κοινοβούλια -το γερμανικό και το γαλλικό.\nΗ άφιξη της Γερμανίδας καγκελαρίου προβλέπεται για τις 6 το απόγευμα ώρα Ελλάδας. Μετά το τέλος της συνάντησης θα δοθεί κοινή συνέντευξη τύπου.\n#ΜΕΡΚΕΛ #ΜΑΚΡΟΝ #ΓΑΛΛΙΑ #ΓΕΡΜΑΝΙΑ #Ε.Ε.


Πέθανε ο ηθοποιός Άλαν Ρίκμαν, που έκανε τον καθηγητή Σέβερους Σνέιπ στο «Χάρι Πότερ». Πρωταγωνιστούσε και στο «Πολύ Σκληρός για να Πεθάνει» - NewSide.gr\nΠέθανε ο ηθοποιός Άλαν Ρίκμαν, που έκανε τον καθηγητή Σέβερους Σνέιπ στο «Χάρι Πότερ». Πρωταγωνιστούσε και στο «Πολύ Σκληρός για να Πεθάνει»\nΠέθανε ο δημοφιλής Βρετανός ηθοποιός, Άλαν Ρίκμαν, ύστερα από πολυετή μάχη με τον καρκίνο. Ήταν 69 ετών.\nΓεννήθηκε στις 21 Φεβρουαρίου του 1946. Αν και πολλοί τον έχουν συνδέσει με τη βρετανική αριστοκρατία, στην πραγματικότητα η καταγωγή του είναι πολύ ταπεινή. Οι γονείς του ανήκαν στην εργατική τάξη, ο πατέρας του δούλευε σε εργοστάσιο και η οικογένεια ζούσε σε μια φτωχογειτονιά του Λονδίνου. Έχασε τον πατέρα του όταν ήταν 8 χρόνων, αλλά κατάφερε, δουλεύοντας πολύ σκληρά, να πάρει υποτροφία για ένα ιδιωτικό σχολείο που θα του εξασφάλιζε ένα λαμπρό μέλλον. Ως μαθητής, ασχολούνταν μανιωδώς με το θέατρο, αλλά στα 18 αποφάσισε να ακολουθήσει μια πιο ασφαλή και σίγουρη οδό. Αντί για ηθοποιός, επέλεξε να σπουδάσει γραφίστας.\nΌμως δεν μπόρεσε να μείνει μακριά απ’ το θέατρο και δημιούργησε έναν ερασιτεχνικό θίασο με τη φίλη του, τον οποίο διατήρησε για πολλά χρόνια, παράλληλα με τη δουλειά του ως γραφίστας. Τελικά, στα 26, έδωσε εξετάσεις για να πετύχει στη Βασιλική Ακαδημία Ακαδημαϊκών Τεχνών. Ήταν μεγαλύτερος απ’ τους συμφοιτητές του, αλλά για τρία χρόνια αφοσιώθηκε στις σπουδές του και η δουλειά του επιβραβεύτηκε. Τα πρώτα χρόνια εμφανίστηκε σε δεκάδες θεατρικές παραστάσεις κάθε είδους, δραματικές και κωμικές. Όταν πια έφτασε στο Χόλιγουντ, είχε καταξιωθεί στην Αγγλία ως ένας από τους πιο «ευέλικτους» θεατρικούς ηθοποιούς.\nΤο 1988 προβλήθηκε στους κινηματογράφους η ταινία που τον έκανε διάσημο. Ήταν το «Πολύ Σκληρός για να Πεθάνει» και ο Ρίκμαν υποδύθηκε τον Γερμανό Χανς Γκρούμπερ. Ήταν η πρώτη απ’ τις πολλές ταινίες που θα υποδυόταν τον «κακό». Τον επέλεξαν επειδή ήταν άσημος και δέχτηκε να δουλέψει για πολύ λίγα χρήματα, καθώς οι παραγωγοί είχαν δώσει τεράστια αμοιβή στον Μπρους Γουίλις, που ήταν και το μεγάλο όνομα. Βέβαια, μετά την τεράστια επιτυχία της ταινίας και ο «κακός Gruber» ήταν ένα ανερχόμενο αστέρι του Χόλιγουντ. Διέπρεψε ως ο «κακός» Σερίφης του Νότιγχαμ ενάντια στον Ρομπέν των Δασών του Κέβιν Κόστνερ το 1991 και ως ο ρομαντικός Συνταγματάρχης Μπράντον στο «Λογική και Ευαισθησία». Από το 2001 έως το 2011, υποδυόταν τον Σέβερους Σνέιπ, καθηγητή μαγικών φίλτρων στη Σχολή Μαγείας του Χόγκουαρτς.\nΗ «Barbie της Θήβας» με το τεχνητό μέλος που κλέβει καρδιές...\nΓυναίκα που ο πρώην σύζυγος την την ακρωτηρίασε από την ζήλια του γίνεται σύμβολο κατά της κακοποίησης...\nΟ έξυπνος τρόπος για να διορθώσετε έναν καναπέ που έχει «κάτσει», εύκολα και ανέξοδα...\nΕλευθερία Παλκοπούλου: Έφυγε από τις Ράχες Στυλίδας και έγινε επικεφαλής γενετικών ερευνών του Χάρβαρντ...\nH Χριστίνα Φλαμπούρη τα κατάφερε: Η πρώτη Ελληνίδα που πετυχαίνει το «7 Summits»...\nΕλληνίδα η νέα διευθύντρια της Google στην Νοτιοανατολική Ευρώπη...\nΧριστίνα Φλαμπούρη: Η 1η Ελληνίδα που κατέκτησε τις 7 ψηλότερες κορυφές σε κάθε ήπειρο του κόσμου...\nΙωάννα Κόδρα: Η 13χρονη Ελληνίδα μαθήτρια που «λύνει και δένει» αυτοκίνητα καλύτερα και από έμπειρο μηχανικό...


Ανακοίνωση του Επιτρόπου υγείας για την Παγκόσμια Ημέρα κατά του τσιγάρου – Φυσιολογικό κάπνισμα με ελεύθερη επιλογή\nΗ φετινή Ημέρα κατά του καπνίσματος του 2018 έχοντας σαν το σύνθημά της το «Μην μου ραγίζεις την καρδιά: Τσιγάρο ή υγεία» εστιάζει την σημασία της στις καρδιοαγγειακές παθήσεις και τις σχετικές επιπλοκές που δημιουργούνται από το κάπνισμα οι οποίες είναι ευάλωτες και επιρρεπείς ακόμα και στο πιο περιστασιακό ή ελαφρύ κάπνισμα.\nΣχετικά με αυτό ο Βιτένις Αντριουκάιτις δήλωσε στην ανακοίνωσή του ότι «Η χρήση καπνού παραμένει η μεγαλύτερη αιτία χρόνιων νόσων και θανάτων που μπορούν να αποφευχθούν στην Ε.Ε. και οι στατιστικές σχετικά με τους θανάτους στην Ε.Ε. από τον καρκίνο του πνεύμονα, τον καρκίνο ο οποίος σχετίζεται περισσότερο με το κάπνισμα, δείχνουν ότι το 2015 σημειώθηκαν 273.400 θάνατοι από καρκίνο του πνεύμονα μόνο, που είναι υπερβολικά μεγάλος αριθμός. Κάποιος έχασε το παιδί του, τον γονέα του, τον αδελφό του, την αδελφή του ή έναν φίλο του και ο καρκίνος του πνεύμονα αντιπροσωπεύει το ένα πέμπτο όλων των θανάτων που σχετίζονται με τον καρκίνο ενώ επιπλέον ο καπνός αποτελεί σημαντικό παράγοντα κινδύνου και για πολλές άλλες μορφές καρκίνου και για άλλες σοβαρές νόσους όπως είναι τα καρδιαγγειακά νοσήματα».\n«Ανησυχώ ιδιαίτερα για το γεγονός ότι το ποσοστό των καπνιστών στην Ε.Ε. έχει παραμείνει στάσιμο στο 26 % από το 2014 και έχοντας ο ίδιος βιώσει την απώλεια αγαπημένων μου προσώπων και τον τρόμο του καπνού είμαι βαθιά αναστατωμένος από τις στατιστικές σχετικά με τους νεαρούς καπνιστές, πρέπει να αντιστρέψουμε αυτή την τάση».\n«Βέβαια έχουμε προβεί σε σημαντικά βήματα για την καλύτερη προστασία της υγείας των πολιτών μας από την κατανάλωση καπνού ιδίως μέσω της εφαρμογής της οδηγίας για τα προϊόντα καπνού καθώς και της οδηγίας για τη διαφήμιση των προϊόντων καπνού ενώ επίσης φτάσαμε σ’ένα σημαντικό ορόσημο στις 6 Μαΐου του τρέχοντος έτους όταν τέθηκε σε ισχύ το σύστημα παρακολούθησης και ανίχνευσης της Ε.Ε. καθιστώντας την Ε.Ε. σαν την πρώτη διεθνή δικαιοδοσία σε όλο τον κόσμο που έχει θεσπίσει το νομικό πλαίσιο για την καταπολέμηση του παράνομου εμπορίου καπνού».\n«Επιπλέον στο τέλος του περασμένου έτους ξεκινήσαμε την κοινή δράση για την καταπολέμηση του καπνίσματος με προϋπολογισμό σχεδόν 2 εκατομμυρίων ευρών για να βοηθήσουμε τα κράτη μέλη να εφαρμόσουν την οδηγία για τα προϊόντα καπνού τα επόμενα τρία χρόνια».\n«Οι μη κυβερνητικές οργανώσεις μπορούν επίσης να διαδραματίσουν στην προκειμένη περίπτωση σημαντικό ρόλο. Γι’αυτό τον Απρίλιο εγκαινίασα το ευρωπαϊκό βραβείο υγείας για Μ.Κ.Ο. προκειμένου να αναδείξουμε τις εξαιρετικές πρωτοβουλίες των διεθνών, ευρωπαϊκών, εθνικών και περιφερειακών μη κυβερνητικών οργανώσεων που συνέβαλαν σημαντικά στην πρόληψη της χρήσης καπνού στην Ε.Ε. Η προθεσμία για την υποβολή των αιτήσεων είναι η 15 Ιουνίου 2018 και θα παρουσιάσω το βραβείο τον Νοέμβριο».\n«Ως γιατρός έχω δει από πρώτο χέρι την καταστροφή που προκαλεί η χρήση του καπνού στην υγεία και γνωρίζω πόσο σημαντικό είναι να αντιμετωπιστεί το πρόβλημα από όλες τις πλευρές του. Ας εντείνουμε όλοι τις προσπάθειές μας ώστε να ενημερώσουμε, να εκπαιδεύσουμε και να προστατεύσουμε τους πολίτες μας από τις επιβλαβείς συνέπειες του καπνού» κατέληξε ο Βιτένις Αντριουκάιτις.\n31 Μάϊος 2018 30 Ὀκτώβριος 2021 Βιτένις Αντριουκάιτις,Ε.Ε.,Ευρωπαϊκή Ένωση,Π.Ο.Υ.\nΠροηγούμενο Προηγούμενο ἄρθρο: Η Ουαλία απαγορεύει το κάπνισμα και σε εξωτερικούς χώρους!\nἙπόμενο Next post: Δηλώσεις Ντέρεκ Ιάκ κατά την παραμονή του στην Αθήνα για το επιστημονικό Συνέδριο


Σταυρόσχημο Ειδώλιο, Κύπρος - Γραφείο - Σπίτι στο MuseumMasters.gr\nΑρχική Σελίδα/Γραφείο - Σπίτι/Ανα Κατηγορίες/Ειδώλια/Σταυρόσχημο Ειδώλιο, Κύπρος\nΤο σταυρόσχημο ειδώλιο απο πικρόλιθο, που προέρχεται από την περιοχή της Πάφου στην Κύπρο, μας ενέπνευσε να δημιουργήσουμε το αντίγραφο του ειδώλιου σε ασήμι 999° βαθμών. Στηρίξαμε το ειδώλιο πάνω σε ακρυλική βάση (πλεξιγκλάς), ώστε να είναι ευκολότερο να διακοσμήσει τον χώρο σας.\nΚατά την Χαλκολιθική περίοδο (3900-2500 π.Χ.) εμφανίζεται στην Κύπρο ένας σημαντικός αριθμός χαλκολιθικών ειδωλίων που αποδίδουν με σχηματικό τρόπο την ανθρώπινη μορφή. Τα ειδώλια αυτά είναι κατά κανόνα λίθινα, από ντόπιο πικρόλιθο και έχουν σχήμα σταυρού. Το ύψος τους κυμαίνεται μεταξύ 5 και 15 εκατοστών. Τα περισσότερα ειδώλια απεικονίζουν γυναίκες αν και το φύλο δεν υποδηλώνεται πάντα. Παρόμοια σταυρόσχημα ειδώλια από την Κύπρο μπορεί κανείς να δει και στη συλλογή Ζιντίλη στο Μουσείο Κυκλαδικής Τέχνης στην Αθήνα.\nΠολλά τέτοια ειδώλια έχουν βρεθεί στην περιοχή της Πάφου, όπως το ειδώλιο του Πωμού, το οποίο αποτελεί ένα χαρακτηριστικό είδος προϊστορικής τέχνης της Κύπρου η οποία είναι συγγενής με την Κυκλαδική τέχνη της ίδιας περιόδου και σήμερα βρίσκεται στο Κυπριακό Μουσείο στην Λευκωσία.\nΤα σταυρόσχημα ειδώλια φαίνεται ότι κατάγονται από τα στεατοπυγικά ειδώλια της Νεολιθικής εποχής, αλλά είναι πολύ πιο λεπτά και ογκώδη. Έχουν ψηλό λαιμό, μεγάλη επίπεδη κεφαλή με ελαφρά κλίση προς τα πίσω, χέρια σε έκταση και τα πόδια λυγισμένα σε στάση βαθέως καθίσματος. Η στάση των λυγισμένων γονάτων ίσως να υποδηλώνει τοκετό. Σταυρόσχημα ειδώλια έχουν βρεθεί κυρίως σε τάφους παιδιών και γυναικών και φαίνεται ότι σχετίζονται με την έννοια της γονιμότητας και της αναγέννησης. Δεν αποκλείεται η σχέση με δοξασίες συναφείς με τις αντιλήψεις περί μεταθανάτιας ζωής.\nΟρισμένα φέρουν οπή ανάρτησης στο πάνω μέρος της κεφαλής, και φαίνεται ότι είχαν χρησιμοποιηθεί ως περίαπτα, ενώ τα μικροσκοπικά παραδείγματα που βρεθήκαν αποτελούσαν εξαρτήματα περιδέραιων. Όσα δεν είχαν διάτρηση, διπλώνονταν σε ενδύματα ως προτρεπτικά σε μια νέα γέννηση. Θα μπορούσε να υποστηριχτεί ότι τα περίαπτα φέρονταν από γυναίκες κατά την διάρκεια της εγκυμοσύνης ή σε τελετουργίες, σχετικές με την γονιμότητα.


Πέντε αστέρων ο Βύζας Μεγάρων… – Topiko24\nΠέντε αστέρων ο Βύζας Μεγάρων…\nΔΙΑΙΤΗΤΕΣ ΚΑΙ ΑΡΧΗΓΟΙ\n1′ ΣΙΓΗ ΒΥΖΑΣ\nΠΥΡΡΙΧΙΟΣ 1′ ΣΙΓΗ\nΣαν σε προπόνηση ο Βύζας Μεγάρων για τον επαναληπτικό κυπέλλου της 1ης φάσης επικράτησε στην Γκορυτσά του Πυρρίχιου Ασπροπύργου με 5-1(πρώτο ματς 4-1) και με δύο νίκες προκρίθηκε στην επόμενη φάση του θεσμού.\nΟμάδα να την πιεις στο ποτήρι ήταν σήμερα ο Βύζας που έκανε το «2 στα 2» στο κύπελλο κάνοντας επίδειξη δύναμης απέναντι στην αντίστοιχη του Πυρρίχιου.\nΟ αγώνας έγινε κάτω από φοβερή ζέστη.\nΟ Βύζας του Λευτέρη Βασιλειάδη είχε σε μεγάλη μέρα τον Αλέξανδρο Σαχόλι που ήταν ο καλύτερος του γηπέδου χωρίς να υστερήσουν οι υπόλοιποι.Κυριάρχησε στον αγωνιστικό χώρο είχε και άλλες ευκαιρίες και δίκαια επικράτησε. Από την ομάδα του Βύζα απουσίαζαν οι Φουρνάρης και Σταύρε που είναι τραυματίες και κάνουν θεραπεία.\nΑντίθετα οι παίκτες του Μιχάλη Κάσδαγλη βρέθηκαν σε άσχημη ημέρα προσπάθησαν όσο μπορούσαν άλλα μάταια αφού βρέθηκαν μπροστά σε ένα ανώτερο αντίπαλο.\n13′ Ο Αμαραντίδης έδωσε την ασίστ στον Καραγιάννη που με σούτ έκανε το 0-1.\n25′ Ο Κωνσταντινίδης έβγαλε την σέντρα και ο Στρατιδάκης με κεφαλιά έκανε το 0-2.\n31′ Ο Στρατιδάκης με πλασέ πέτυχε το 0-3.\n40′ Ο Ανθόπουλος σούταρε μέσα από την περιοχή η μπάλα κτύπησε στο κάθετο δοκάρι και ο Αγγελιδάκης στην επιστροφή την έστειλε στα δίχτυα 1-3.\n61′ Σέντρα του Λεβεντούρη από τα αριστερά ο Βασιλειάδης στην προσπάθειά του να διώξει την μπάλα την έστειλε στα δίχτυα της ομάδος του(αυτογκόλ) 1-4.\n80′ ο Σελμανάι έπιασε ένα σούτ εξω από την περιοχή απέκρουσε ο τερματοφύλακας Τσεπέρης και ο Μαυρονάσιος που είχε μπεί νωρίτερα αλλαγή έκανε το τελικό 1-5.\nΔιοαιτητής Γιώργος Χρόνης. Βοηθοί: Θωμόπουλος-Τσαγανού.\nΠαρατηρητής αγώνα ήταν ο Πάρης Τσιμίκος. Ιατρός αγώνα Παναγιώτης Ζαμπάκας.\n***Πριν τον αγώνα κρατήθηκε ενος λεπτού σιγή στην μνήμη του Σάκη Κυριακόπουλου.\nΠΥΡΡΙΧΙΟΣ ΑΣΠΡΟΠΥΡΓΟΥ(Μιχάλης Κάσδαγλης): Τσέπερης, Μουστάκα(80’Πάτσιος), Μερκάι, Πιπερίδης Ισ, Τσιριγώτης, Παπαδόπουλος(41΄Βαλμάς), Σότα(28′ Ανθόπουλος), Στύλλα(28′ Τσούλφας), Αγγελιδάκης, Αποστολόπουλος(28′ Βασιλειάδης), Πιπερίδης Γ.\nΒΥΖΑΣ ΜΕΓΑΡΩΝ(Λευτέρης Βασιλειάδης): Θεοδωρόπουλος, Αμαραντίδης(60’Λεβεντούρης), Λύγδας(65′ Σελμανάι), Φλέγγας, Καραγιάννης(74’Μαυρονάσιος), Στρατιδάκης, Χατζημελετιάδης, Παπαδάκης(74′ Φρυγανάς), Σαχόλι(74′ Χαμπιλάι), Κωνσταντινίδης.\n***Στο γήπεδο παραβρέθηκαν ο αντιπρόεδρος της ΕΠΣΔΑ Χρήστος Σοφιανίδης, ο Κώστας Βαλσαράς, ο πρόεδρος του Πυρρίχιου Χρήστος Αποστολόπουλος με μέλη του Δ.Σ, ο ποδοσφαιριστής του Μεγαρικού Κώστας Τζαφεράκος, από τον Βύζα ο Θάκης Μπότιζας με τον αντιπρόεδρο Δημήτρη Παπαδόπουλο ο Νίκος Δρυμούσης, ο πρώην πρόεδρος του Βύζαντα Λεωνίδας Νικολάου, ο Γιώργος Μαυρονάσιος, ο γενικός αρχηγός του Απόλλωνα Ποντίων Γιάννης Λαμπριανίδης, ο προπονητής του Απόλλωνα Θοδωρής Παχατουρίδης, ο ποδοσφαιριστής Γιάννης Μπινιάκος ενώ δεν έλειψε και το ωραίο φύλο και άλλοι.\nΜΠΟΤΙΖΑΣ-ΠΑΠΑΔΟΠΟΥΛΟΣ Δ.Σ ΒΥΖΑ


Αποκαλυπτικό. Γιατί τρέμει η Σκορδά τον Λιάγκα. Προσπαθεί απο τώρα να… | Star News\nΑποκαλυπτικό. Γιατί τρέμει η Σκορδά τον Λιάγκα. Προσπαθεί απο τώρα να…\nΠροσωπικά έχει πάρει τη «μάχη» της επόμενης σεζόν με τον πρώην σύζυγό της Γιώργο Λιάγκα η Φαίη Σκορδά. Βλέπετε τρέμει το φυλοκάρδι της μιας και η χρονια μπορεί να είναι και η τελευταία της στον Αντ1&#…\nΠροσωπικά έχει πάρει τη «μάχη» της επόμενης σεζόν με τον πρώην σύζυγό της Γιώργο Λιάγκα η Φαίη Σκορδά. Βλέπετε τρέμει το φυλοκάρδι της μιας και η χρονια μπορεί να είναι και η τελευταία της στον Αντ1…\nΩς γνωστόν «Πρωινό» και νέα εκπομπή Λιάγκα θα συμπίπτουν τουλάχιστον για μια ώρα και στο κομμάτι μάλιστα που η Σκορδά χολαίνει. Στο κομμάτι που αναδεικνύεται καθολικά η ανικανότητά της.\nΑυτό της τελευταίας ώρας της εκπομπής της. Δηλαδή των συνεντεύξεων.\nΉδη μαθαίνω η Φαιούλα έχει αρχίσει προσωπικά τηλέφωνα σε κάποιους καλεσμένους και με αγωνία προσπαθεί να τους δεσμεύσει για του χρόνου.\nΠολλοί είναι αυτοί που εκτίμησαν το γεγονός πως η Σκορδά επικοινώνησε μαζί τους προσωπικά και ανταποκρίθηκαν θετικά στον πρόταση. Τώρα που είναι καλοκαίρι. Και δεν έχουν υποχρεώσεις. Όταν θα ξεκινήσει η χρονιά όμως; Τι θα γίνει;\nΕσωτερικά τώρα είναι γνωστό πως το κομμάτι του κλεισίματος των καλεσμένων δεν ήταν ποτέ το δυνατό σημείο της εκπομπής μιας και το αποτέλεσμα απο την «αδιάβαστη» Σκορδά ήταν πάντα το ίδιο. ΠΑΤΟΣ. Και σε αυτό είχε ευθύνη και η Τρυφίδου.\nΚαι βέβαια και την περίοδο Λιάγκα εκείνος είχε πάρει τότε όλο το κομμάτι αυτό πάνω του.\nΤο ίδιο αναμένεται να κάνει και φέτος.


Είναι βρασμένα ρεβίθια καλό για την απώλεια βάρους: Τα βρασμένα ρεβίθια αυξάνουν το βάρος; - Veganews.eu\nΕίναι βρασμένο κοτόπουλο καλό για την απώλεια βάρους\nΠόσο 5 htp για την απώλεια βάρους\nΆσκηση 3 φορές την ημέρα για απώλεια βάρους\nΗ μελέτη προκαλεί απώλεια βάρους\nΕίναι βρασμένα ρεβίθια καλό για την απώλεια βάρους: Τα βρασμένα ρεβίθια αυξάνουν το βάρος;\nΑν θέλετε να χάσετε μερικά κιλά, πρέπει να βρείτε τις σωστές τροφές για τη δημιουργία απώλειας βάρους και να αποφύγετε τις κακές. Τα ρεβίθια είναι ιδανικά για την απώλεια βάρους, καθώς είναι φορτωμένα με φυτικές ίνες, οι οποίες σας κρατούν χορτάτους για περισσότερη ώρα. Τροφές όπως το καλαμπόκι έχουν υψηλότερο γλυκαιμικό φορτίο, το οποίο μπορεί να προκαλέσει αύξηση βάρους.\nΠοιοι είναι οι καλύτεροι τρόποι για να φάτε ρεβίθια;\nΤα ρεβίθια, γνωστά και ως φασόλια garbanzo, είναι ένα από τα πιο ευέλικτα όσπρια. Μπορείτε να τα πασπαλίζετε σε σαλάτες, να τα ψήνετε για ένα τραγανό σνακ, να τα ανακατεύετε σε σούπες και βραστά, να τα αλέθετε για φαλάφελ, να τα ανακατεύετε σε απαλό και κρεμώδες χούμους ή να απολαμβάνετε την αλμυρή απόλαυση που είναι τα ζυμαρικά με ρεβίθια.\nΠόσα ρεβίθια είναι πολλά;\nΓιατί τα ρεβίθια κάνουν κακό σε Εσάς; Γιατί σας κάνουν κακό τα ρεβίθια; Οι άνθρωποι δεν πρέπει να τρώνε ωμά ρεβίθια ή άλλα ωμά όσπρια, καθώς περιέχουν τοξίνες και ουσίες που χωνεύονται δύσκολα. Ακόμη και τα μαγειρεμένα ρεβίθια έχουν σύνθετα σάκχαρα που μπορεί να είναι δύσκολο να χωνευτούν και να οδηγήσουν σε εντερικά αέρια και δυσφορία.\nΜπορώ να τρώω βραστά ρεβίθια κάθε μέρα;\nΗ κατανάλωση μιας μερίδας φασολιών, μπιζελιών, ρεβιθιών ή φακών την ημέρα μπορεί να μειώσει σημαντικά την "κακή χοληστερόλη" και, ως εκ τούτου, τον κίνδυνο καρδιαγγειακών παθήσεων, σύμφωνα με μια νέα μελέτη. Οι Βορειοαμερικανοί τρώνε σήμερα κατά μέσο όρο λιγότερο από μισή μερίδα την ημέρα.\nΗ παρουσία καλών ποσοτήτων πρωτεϊνών και φυτικών ινών σημαίνει ότι τα ρεβίθια είναι κατάλληλα για μια υγιεινή δίαιτα απώλειας βάρους. Η κατανάλωση ρεβιθιών δεν σας κάνει να παίρνετε βάρος- προωθεί μόνο την καλύτερη πέψη, την απώλεια βάρους και προσφέρει πολλά οφέλη για την υγεία.\nΕνώ τα τσιπς πατάτας και καλαμποκιού έχουν μόνο 1-2 γραμμάρια πρωτεΐνης ανά ουγγιά, τα ρεβίθια Biena έχουν 6 γραμμάρια. Μπορείτε να φάτε ρεβίθια ψητά, βραστά, ή προσθέτοντας τα σε κάρυ ή ως σαλάτα.\nΤα βρασμένα ρεβίθια σας παχαίνουν;\nΤο μόνο που χρειάζεται να κάνετε για να δείτε αν τα ρεβίθια είναι μια καλή επιλογή για την απώλεια βάρους σας είναι να διαβάσετε σχετικά και να φτιάξετε τη συνταγή σας.\nΕπομένως, όταν πρόκειται για απώλεια βάρους, τα βρασμένα ρεβίθια είναι σαφώς ο νικητής.\nΕνώ η απώλεια βάρους εξαρτάται από την ποσότητα των θερμίδων που καταναλώνετε, το ρεβίθι περιέχει ορισμένα άλλα θρεπτικά συστατικά που μπορούν επίσης να διευκολύνουν την απώλεια βάρους. Σύμφωνα με μια μελέτη που δημοσιεύθηκε στο τεύχος Δεκεμβρίου 2016 του περιοδικού Nutrients, ενώ η πρωτεΐνη στα ρεβίθια δεν περιέχει ένα πλήρες σύνολο αμινοξέων, ο συνδυασμός των ρεβιθιών με ένα δημητριακό ολικής αλέσεως το κάνει.\nΜπορούν τα ρεβίθια να σας βοηθήσουν να χάσετε βάρος γρήγορα;\nΟι φυτικές ίνες στα ρεβίθια μπορούν να σας βοηθήσουν να χάσετε βάρος γρήγορα. Το πιο αξιοσημείωτο είναι ότι τα ρεβίθια αποτελούν μεγάλη πηγή φυτικών ινών. Τα 100 γραμμάρια μαγειρεμένων ρεβιθιών περιέχουν 7,6 γραμμάρια φυτικών ινών. Μια μερίδα 1 φλιτζανιού περιέχει 12,5g φυτικών ινών ή 45% DV (Ημερήσια Αξία). Θα πρέπει να καταναλώνουμε περίπου 28g φυτικών ινών ανά 2.000 θερμίδες.\nΤι συμβαίνει αν τρώω ρεβίθια κάθε μέρα;\nΗ καθημερινή μερίδα φασόλια, μπιζέλια, ρεβίθια ή φακές μπορεί να μειώσει σημαντικά την κακή χοληστερόλη. Περίληψη: Η κατανάλωση μιας μερίδας φασολιών, μπιζελιών, ρεβιθιών ή φακών την ημέρα μπορεί να μειώσει σημαντικά την "κακή χοληστερόλη" και συνεπώς τον κίνδυνο καρδιαγγειακής νόσου, σύμφωνα με μια νέα μελέτη.\nΡεβίθια για να χάσετε βάρος και να αποκτήσετε υγεία Τα ρεβίθια είναι καλά για την απώλεια βάρους κυρίως επειδή είναι πολύ χορταστικά και επειδή περιέχουν πολλά θρεπτικά συστατικά, όπως φολικό οξύ, κάλιο, μαγνήσιο και βιταμίνη Ε, τα οποία είναι πολύ ενδιαφέροντα για την υγεία της καρδιάς.\nΟι δίαιτες απώλειας βάρους είναι πολύ επιτυχημένες επειδή τα ρεβίθια συγκρατούν την όρεξή σας λόγω της υψηλής περιεκτικότητάς τους σε φυτικές ίνες και πρωτεΐνες.\nΕνώ τα ρεβίθια έχουν πολλά οφέλη για την απώλεια βάρους, θα πρέπει να εφαρμόζετε τον έλεγχο των μερίδων.\nΕπιπλέον, η περιεκτικότητα των ρεβιθιών σε πρωτεΐνες και φυτικές ίνες μπορεί να σας βοηθήσει να χάσετε βάρος αυξάνοντας τον κορεσμό και μειώνοντας την όρεξη, κάνοντάς σας να αισθάνεστε χορτάτοι για περισσότερη ώρα και να καταναλώνετε λιγότερες θερμίδες.\nΠοια είναι τα οφέλη των ρεβιθιών για την υγεία;\nΩστόσο, τα βρασμένα ρεβίθια προσφέρουν υψηλότερη περιεκτικότητα σε πρωτεΐνες και φυτικές ίνες από τα ψημένα.\nDenver απώλεια βάρους κλινική φαιντερμίνη


Η Eldorado Gold ανακοίνωσε ότι παραμένουν σε λειτουργία τα μεταλλεία Χαλκιδικής | ECOPRESS\npressroomΕπιχειρήσειςΟικονομία 22 Σεπτεμβρίου 2017 Αργύρης\nΚανονικά θα συνεχιστεί η λειτουργία των μεταλλείων Χαλκιδικής. Η «Ελληνικός Χρυσός» ανακοίνωσε την Πέμπτη 21 Σεπτεμβρίου 2017 την προσωρινή αναβολή της αναστολής εργασιών, για...\nΚανονικά θα συνεχιστεί η λειτουργία των μεταλλείων Χαλκιδικής. Η «Ελληνικός Χρυσός» ανακοίνωσε την Πέμπτη 21 Σεπτεμβρίου 2017 την προσωρινή αναβολή της αναστολής εργασιών, για την οποία είχε εκδώσει «τελεσίγραφο» με προθεσμία έως την Παρασκευή 22 Σεπτεμβρίου 2017. Της επίσημης ανακοίνωσης της εταιρίας προηγήθηκαν την Πέμπτη 21 Σεπτεμβρίου , συνάντηση εκπροσώπων των εργαζομένων χθες το πρωί με τον γγ του υπουργείου Περιβάλλοντος και Ενέργειας, Μιχάλη Βερροιόπουλο, και με τη διοίκηση της εταιρείας, αλλά και, την προηγούμενη εβδομάδα, η έναρξη της διαδικασίας διαιτησίας μεταξύ του Δημοσίου και της εταιρείας καθώς και η έκδοση των αδειών που απαιτούνταν για τη λειτουργία της Ολυμπιάδας. Συγκεκριμένα, η Eldorado Gold ανακοίνωσε χθες ότι ξεκίνησε εποικοδομητικό διάλογο με το υπουργείο Περιβάλλοντος και Ενέργειας, με αντικείμενο την ανάπτυξη της επένδυσης των Μεταλλείων Κασσάνδρας Χαλκιδικής. «Τα Μεταλλεία Κασσάνδρας, που αποτελούνται από τα υποέργα των Σκουριών, της Ολυμπιάδας και το μεταλλείο στο Στρατώνι, έχουν αδειοδοτηθεί το 2011 από το ελληνικό Κράτος βάσει μίας ενιαίας Μελέτης Περιβαλλοντικών Επιπτώσεων (ΜΠΕ)», αναφέρει η εταιρεία.\nΣε δηλώσεις του, ο πρόεδρος και διευθύνων σύμβουλος της Eldorado George Burns, σημείωσε: «Είμαστε πολύ ικανοποιημένοι με τον εποικοδομητικό διάλογο που βρίσκεται σε εξέλιξη με το ΥΠΕΝ. Πέραν αυτού, την προηγούμενη εβδομάδα το ΥΠΕΝ εξέδωσε μία σειρά αδειών ρουτίνας για το έργο της Ολυμπιάδας, οι οποίες εκκρεμούσαν εδώ και πολύ καιρό. Σαν αποτέλεσμα αυτών των εξελίξεων, έχουμε αποφασίσει την προσωρινή αναβολή της απόφασής μας να θέσουμε τα έργα μας στη Χαλκιδική σε καθεστώς συντήρησης». Ο ίδιος διευκρίνισε: «Διατηρούμε το δικαίωμα να θέσουμε τα έργα μας σε καθεστώς συντήρησης και να λάβουμε άμεσα νομικά μέτρα για να προστατέψουμε την εταιρεία και τα δικαιώματά μας στην Ελλάδα, σε περίπτωση που ο διάλογος με το ΥΠΕΝ αποδειχθεί ανεπιτυχής. Παράλληλα, είμαστε πεπεισμένοι ότι η διαδικασία της διαιτησίας που ξεκίνησε την περασμένη εβδομάδα από την ελληνική κυβέρνηση θα ολοκληρωθεί εγκαίρως και αποτελεσματικά, προς όφελος όλων των εμπλεκόμενων μερών».\nΟι εργαζόμενοι στα Μεταλλεία Κασσάνδρας, στο πλαίσιο 48ωρης κινητοποίησης, πραγματοποίησαν το πρωί της Πέμπτης συγκέντρωση στο υπουργείο ΠΕΝ στη λεωφόρο Μεσογείων και ακολούθως πορεία προς το Μέγαρο Μαξίμου και τα γραφεία της Ελληνικός Χρυσός.\nΜετά τη συνάντηση που είχαν με τους εργαζόμενους δήλωσαν:\n-Πηγές του υπουργείου ότι η συνάντηση έγινε σε καλό κλίμα.\n-Ο διευθύνων σύμβουλος της «Ελληνικός Χρυσός», Δ. Δημητριάδης ότι «έχει ξεκινήσει ένας «εποικοδομητικός διάλογος με την κυβέρνηση. Δόθηκαν οι άδειες για την Ολυμπιάδα και πιστεύουμε ότι θα πάρουμε κι αυτές για τις Σκουριές. Η εταιρεία παραμένει πιστή στο επενδυτικό της πρόγραμμα».\nΟ Χρήστος Ζαφειρούδας, πρόεδρος των εργαζομένων δήλωσε στο ΑΠΕ-ΜΠΕ:\n-Μετά από τη συνάντηση με τον γενικό γραμματέα του ΥΠΕΝ ότι «γίνεται από ό,τι φαίνεται μεγάλη προσπάθεια και από τις δύο πλευρές να λυθεί το θέμα μας, θεωρούμε και ειλικρινά πιστεύουμε πως θα βρεθεί λύση πολύ σύντομα. Υπάρχει, πρόσθεσε ο ίδιος, ένας έντιμος και ειλικρινής διάλογος με την εταιρεία. Δυστυχώς όμως χρειάζεται χρόνος για να δούμε και έμπρακτα αποτελέσματα. Εμείς πρέπει να συνεχίσουμε τον αγώνα μας. Δεν έχει τελειώσει τίποτα».\n-Μετά από τη συνάντηση με τη διοίκηση της Eldorado ότι «η διοίκηση της εταιρείας βρίσκεται σε έναν ανοιχτό διάλογο με την κυβέρνηση και μέσα στο επόμενο τρίμηνο θα λυθεί το πρόβλημα. Θεωρούμε ότι υπάρχει εμπιστοσύνη αυτήν τη στιγμή ανάμεσα σε κυβέρνηση και εταιρεία και γι’ αυτόν τον λόγο συνεχίζουμε να έχουμε τη δουλειά μας». Τέλος οι εργαζόμενοι ανέφεραν ότι στόχος είναι να δοθεί οριστική λύση στο ζήτημα μέσα στο επόμενο τρίμηνο. Δηλαδή στο χρονικό ορίζοντα στον οποίο αναμένεται να ολοκληρωθεί η διαιτησία μεταξύ του Δημοσίου και της Ελληνικός Χρυσός


Είμαι σ’ ένα καφέ στο West Hollywood που λέγεται Insomnia, και περιτριγυρίζομαι από writers που κοπανάνε τα keyboards τους σαν τρελοί. Εδώ απαγορεύεται η χρήση κινητών και δεν ακούγεται κιχ σχεδόν από κανένα. Κάπως σαν βιβλιοθήκη, χωρίς τόσα βιβλία και με gluten-free muffins.\nroad trip αμερικη ταξιδιωτικές σημειώσεις flanerie cafe du monde αλεξανδρα ματθαιου Αποψη\nΝα ορίστε, ένα καλό μέρος για να ανανεώσω επιτέλους το πολύπαθο αυτό blog, που αν ήταν ζώο θα ήταν καμηλοπάρδαλη και αν ήταν ζώδιο θα ήταν -αυτό το ζώδιο που είναι πιο ασταθές από όλα τα άλλα- ποιο ζώδιο να είναι αυτό;\nΟι ταξιδιωτικές μου σημειώσεις είναι πιο ανοδιοργάνωτες και από τη βαλίτσα μου που την έφτιαξα μέσα σε 10' λεπτά και έριξα μέσα ότι πιο αταίριαστο έχει υπάρξει στην ιστορία -προχθές ξετρύπωσα μάλλινο πουλόβερ ενώ είμαι στην Καλιφόρνια, Απρίλιο μήνα. Κόκκινη και τρομακτικά τεράστια η βαλίτσα, σαν μπαούλο με προικιά που σύρθηκε μαζί μου σ’ αυτό το road trip περιμένοντας κάθε μέρα να της φανερωθεί η καλή τύχη που έψαχνε καιρό τώρα. Έφτασε στο JFK με σπασμένο φερμουάρ, βγήκε πρώτη και καλύτερη στη Νέα Ορλεάνη και μέχρι το Τέξας, παραδόθηκε αμαχητί στο κάτω-κάτω μέρος του πορτ μπαγκάζ.\nΚάθε που θυμάμαι θα γράφω κάτι γι’ αυτό το ταξίδι. Άλλοτε μικρές και ασυνάρτητες σημειώσεις και άλλοτε ετεροχρονισμένες σκέψεις για τις μυρωδιές που μύρισα, τους ουρανούς που ξημέρωσαν πάνω από το κεφάλι μου και τους ανθρώπους που συνάντησα. Κάθε που θυμάμαι θα βάζω σε τάξη τις αταξινόμητες αράδες μου, σαν τους δρόμους της Αμερικής, ίσως χωρίσω το μυαλό μου σε μεγάλες λεωφόρους και ομοιογενή τετράγωνα.\nΤινάζω την ζάχαρη που περίσσεψε από τα beignets του Cafe du Monde στην Γαλλική Συνοικία της Νέας Ορλεάνης και την άμμο από το ηλιοβασίλεμα σ’ εκείνη την παραλία της Santa Cruz. Είναι πολλά αυτά που θέλω να σου γράψω μα κράτα αυτό το μικρό σημείωμα για εισαγωγή. Αν ταξιδέψουμε για λίγο με τις λέξεις, έχουμε κερδίσει κι οι δυο.


Γ' Εθνική: Συνεχίζεται από εκεί που διακόπηκε το πρωτάθλημα, με έναν γύρο - STEREA NEWS\nΟι ομάδες θα δηλώσουν συμμετοχή έως την Τετάρτη 3 Φεβρουαρίου 2021\nΌπως έχει ανακοινωθεί εδώ και λίγες ημέρες από την Επιτροπή Διοργανώσεων της ΕΠΟ το Πρωτάθλημα της Γ’ Εθνικής κατηγορίας θα συνεχιστεί κανονικά.\nΣύμφωνα με την συνεδρίαση της Επιτροπής Διοργανώσεων που πραγματοποιήθηκε εχθές, Πέμπτη 25 Φεβρουαρίου 2021, αποφασίστηκε να διεξαχθεί μόνο ο πρώτος γύρος του πρωταθλήματος, και συγκεκριμένα από εκεί που είχε διακοπεί. Με την ολοκλήρωση του πρώτου γύρου, θα υπάρξουν μπαράζ ανόδου όπως συνέβαινε και ως πρότινος. Η επανεκκίνηση της κατηγορία έχει προγραμματιστεί, εφόσον δεν υπάρξει κάτι απρόοπτο, για τις 28 Μαρτίου.\nΟι ομάδες που επιθυμούν να συμμετάσχουν στο πρωτάθλημα υπό αυτές τις συνθήκες, είναι υποχρεωμένες να δηλώσουν εκ νέου συμμετοχή έως την Τετάρτη 3 Φεβρουαρίου 2021, ενώ όπως έχει γίνει γνωστό, όσες ομάδες δεν συμμετάσχουν θα υποβιβαστούν άμεσα στα τοπικά πρωταθλήματα και δεν θα συμπεριληφθούν σε τυχόν αναδιάρθρωση.\nΑναφορικά με τις ομάδες που εκπροσωπούν την Εύβοια, ο ΑΟΝΑ και ο Ηρακλής Ψαχνών, φαίνεται πως θα συμμετάσχουν κανονικά στην επανέναρξη. Ο Αθλητικός Όμιλος Νέας Αρτάκης όπως έχει ήδη ανακοινώσει επιστρέφει στις προπονήσεις κανονικά εντός των επόμενων ημερών, ενώ για τον Ηρακλή δεν υπάρχει ακόμα κάποια συγκεκριμένη ανακοίνωση για το πότε οι παίκτες του θα πατήσουν χορτάρι.\nΟι δύο ομάδες μας από την στιγμή που έγινε γνωστό πως το πρωτάθλημα συνεχίζεται από εκεί που σταμάτησε, έχουν να δώσουν από 7 παιχνίδια, εκ των οποίων το ένα είναι το μεταξύ τους ντέρμπι στο πλαίσιο της 7ης αγωνιστικής, με γηπεδούχα την ομάδα της Αρτάκης.\nΌλα τα σωματεία, είτε επιθυμούν να συνεχίσουν και να ολοκληρώσουν τον Α΄ Γύρο του εν λόγω πρωταθλήματος είτε όχι, παρακαλούνται να αποστείλουν στην Ε.Π.Ο έγγραφο με την ανάλογη απόφαση του Δ.Σ. τους, έως την Τετάρτη 03/03/2021. Στην περίπτωση που δεν επιθυμούν να συνεχίσουν, θα υποβιβαστούν στις οικείες Ε.Π.Σ. χωρίς τις ανάλογες κυρώσεις.


Σωματείο Δημοτικών Αστυνομικών Θεσσαλονίκης - Σ.Δ.Α.Θ.: Ενημέρωση Σ.Δ.Α.Θ.\nσας ενημερώνουμε ότι το Δ.Σ του Σ.Δ.Α.Θ. με έγγραφο του προς το Τμήμα Μισθοδοσίας του Δήμου Θεσσαλονίκης ζήτησε να διακοπεί η μηνιαία παρακράτηση της συνδρομής των μελών του, λόγω της κατάργησης της Υπηρεσίας από 23/9/2013.\nΠρος αποφυγή παρεξηγήσεων δηλώνουμε κατηγορηματικά ότι η λειτουργία του Σ.Δ.Α.Θ. θα συνεχιστεί κανονικά , μέχρι την οριστική δικαίωση και αποκατάσταση όλων των συναδέλφων. Τότε και μόνο τότε θα κληθεί η Γ.Σ του Σωματείου να αποφασίσει για το μέλλον του. Μπορεί η 23η Σεπτεμβρίου να είναι η ημερομηνία λήξης της Υπηρεσίας δεν είναι όμως η λήξη των αγώνων και της συνεχούς προσπάθειας για δικαίωση.\nΡΑΝΤΕΒΟΥ ΣΤΟΥΣ ΔΡΟΜΟΥΣ"\nΕτικέτες ενημέρωση, ΣΔΑΘ


Κυριάκος Μητσοτάκης για Ερντογάν και Τουρκία: Η αυτοάμυνα είναι αναφαίρετο δικαίωμά μας! | ArmyNews.gr\nΑρχική TOP Κυριάκος Μητσοτάκης για Ερντογάν και Τουρκία: Η αυτοάμυνα είναι αναφαίρετο δικαίωμά μας!\nΚυριάκος Μητσοτάκης για Ερντογάν και Τουρκία: Η αυτοάμυνα είναι αναφαίρετο δικαίωμά μας!\n“Η πολιτική μας προς την Τουρκία δεν αλλάζει. Έχω πει πολλές φορές ότι επιζητούμε τις καλές σχέσεις, στο πλαίσιο, όμως, του σεβασμού στο Διεθνές Δίκαιο και στους κανόνες καλής γειτονίας. Έχουμε αποδείξει στην πράξη ότι μπορούμε να υπερασπιστούμε την κυριαρχία μας και τα κυριαρχικά μας δικαιώματα. Από εκεί και πέρα ξέρετε καλά ότι το δικαίωμα στην αυτοάμυνα είναι αναφαίρετο και παντελώς αδιαπραγμάτευτο από την πατρίδα μας.\nΠιστεύω ότι όλοι έχουμε κοινό συμφέρον να περιορίσουμε τις ροές από το Αφγανιστάν και να υποστηρίξουμε πρόσφυγες πιο κοντά στις εστίες τους. Και σε αυτό υπάρχει μια συμφωνία, της Ευρώπης, της Ελλάδος και της Τουρκίας”.\nTέλος, ο πρωθυπουργός είπε ότι “Δεν υπάρχει προγραμματισμένη συνάντηση με τον πρόεδρο της Τουρκίας Ερντογάν, στο τέλος Σεπτεμβρίου στη Γενική Συνέλευση του ΟΗΕ”.


Έχει και η Αφροδίτη τις δικές της μαγνητικές καταιγίδες – Ανοπαία ατραπός\nΌταν τα μαγνητικά πεδία αντίθετης πολικότητας συγκρούονται και συγχωνεύονται, τότε απελευθερώνεται ένας βίαιος «χείμαρρος» ενέργειας. Το φαινόμενο αυτό αποκαλείται «μαγνητική επανασύνδεση» και προκαλεί τις ηλιακές εκλάμψεις και τις μαγνητικές καταιγίδες στον Ήλιο, καθώς και το θεαματικό σέλας στη Γη, αλλά και σε άλλους πλανήτες που έχουν δικό τους μαγνητικό πεδίο και ατμόσφαιρα, όπως ο Δίας και ο Κρόνος.\nΤώρα, για πρώτη φορά, οι επιστήμονες ανακαλύπτουν ότι κάτι ανάλογο τελικά συμβαίνει και στην Αφροδίτη παρά την ανυπαρξία μαγνητικού πεδίου σε αυτή. Μάλιστα υποθέτουν ότι σε αυτό το μαγνητικό φαινόμενο μπορεί να οφείλεται εν μέρει η σταδιακή απώλεια της πυκνής και πλούσιας σε νερό ατμόσφαιρας που κάποτε, πριν από 4 δισεκατομμύρια χρόνια, εκτιμάται ότι περιέβαλε τον γειτονικό πλανήτη.\nΗ ανακάλυψη δείχνει ότι πιθανώς η εκρηκτική μαγνητική δραστηριότητα μπορεί να αποτελεί κοινό χαρακτηριστικό των πλανητών παντού στο σύμπαν. Έτσι, οι μαγνητικές καταιγίδες σε εξωπλανήτες, εκτός του ηλιακού μας συστήματος, μπορεί περιστασιακά να παράγουν ραδιοσήματα αρκετά ισχυρά για να ανιχνευθούν από τα γήινα ραδιοτηλεσκόπια. Αν αυτό ισχύει, τότε ανοίγει ένας νέος δρόμος για την αναζήτηση εξωπλανητών, κάτι που ίσως επιβεβαιωθεί από νέα πιο ισχυρά ραδιοτηλεσκόπια, όπως το LOFAR (Low Frequency Array) στην Ολλανδία.\nΕπόμενο >> ΒΡΑΖΙΛΙΑ: Τσιπ στους μαθητές για να ξέρουν οι γονείς πότε λείπουν από την τάξη


Αλλάζει η διαδικασία επιλογής υπαλλήλων στην ΕΕ | Ευρώπη | DW | 15.03.2010\nΤην επόμενη δεκαετία το ένα τρίτο των υπαλλήλων της ΕΕ θα συνταξιοδοτηθεί. Η Ευρωπαϊκή Υπηρεσία για την Επιλογή Προσωπικού (EPSO) πρέπει να δρομολογήσει νέα στρατηγική για να διασφαλίσει τον απαραίτητο αριθμό υπαλλήλων.\nΜέχρι σήμερα η διαδικασία επιλογής ευρωυπαλλήλων ήταν χρονοβόρα και ιδιαίτερα πολύπλοκη. Η νέα διαδικασία επιλογής προσωπικού εφαρμόζεται από 16 Μαρτίου 2010.\nΗ Ευρωπαϊκή Υπηρεσία για την Επιλογή Προσωπικού είναι το πρώτο βήμα, διαβάζουμε στην ιστοσελίδα της υπηρεσίας, και ο διευθυντής της Βρετανός Ντέιβιντ Μπίρφιλντ συμφωνεί και επαυξάνει δηλώνοντας ότι η ΕΕ πρέπει να διαθέτει και την επόμενη 50ετία «το καλύτερο δυναμικό στελεχών στην Ευρώπη».\nΜέχρι σήμερα το α και το ω για την επιλογή ενός υποψηφίου ως ευρωυπαλλήλου ήταν οι γνώσεις του γύρω από την ΕΕ (ιστορία, πολιτική) και τους θεσμούς της, ενώ η διαδικασία επιλογής ήταν χρονοβόρα και πολύπλοκη. Συνήθως οι υποψήφιοι-υπάλληλοι που περνούσαν επιτυχώς τη διαδικασία επιλογής προσλαμβάνονταν τρία χρόνια μετά στις υπηρεσίες της ΕΕ.\nΗ νέα διαδικασία διασφαλίζει: πρώτον, καλύτερο προγραμματισμό αιτήσεων. Θα διενεργείται ετησίως διαγωνισμός για τις θέσεις γενικών καθηκόντων, π.χ. για διοικητικούς υπαλλήλους, βοηθούς, διερμηνείς και μεταφραστές.\nΔεύτερον, θα εφαρμόζονται νέα βελτιωμένα τεστ για την αξιολόγηση των ικανοτήτων των υποψηφίων, και τρίτον, θα υπάρχει καλύτερη ενημέρωση. Τα αποτελέσματα θα κοινοποιούνται με περισσότερες λεπτομέρειες.\nΝτέιβιντ Μπίρφιλντ, διευθυντής της Ευρωπαϊκής Υπηρεσίας για την Επιλογή Προσωπικού (EPSO)\n330 προσλήψεις ετησίως από τις 27 χώρες - μέλη\nΑπό τους υποψηφίους οι καλύτεροι 1.000 θα αξιολογηθούν από ένα Κέντρο Επιλογής Επαγγελματικών Δεξιοτήτων ως ομάδα. Δηλαδή θα αξιολογηθεί η ικανότητα επικοινωνίας και συνεργασίας των υποψηφίων, το ταλέντο τους στην οργάνωση και τη διαχείριση του επαγγελματικού τους αντικειμένου και τέλος μετά από μια προκαταρκτική επιλογή θα προκριθούν και οι γνώσεις των υποψηφίων π.χ. η γλωσσομάθειά τους, οι απόψεις για την ΕΕ και τα θεσμικά της όργανα και εάν είναι ευέλικτοι και αποτελεσματικοί στο αντικείμενό τους.\nΜε αυτή τη διαδικασία η ΕΕ θα πρέπει ετησίως να επιλέγει και να επανδρώνει τις υπηρεσίες και τα θεσμικά της όργανα με 330 υπαλλήλους και από τις 27 χώρες-μέλη. Ασφαλώς εδώ θα παίξει ρόλο και το ενδιαφέρον σε κάθε χώρα. Υπάρχουν χώρες, όπως π.χ. το Βέλγιο και η Γερμανία, όπου περισσεύουν οι υποψήφιοι σε ευρωυπηρεσίες, και άλλες, όπως η Βρετανία, όπου ελάχιστοι ενδιαφέρονται για αυτές.\nΗ Ευρωπαϊκή Υπηρεσία Επιλογής Προσωπικού οφείλει να βελτιώσει το προφίλ των υπηρεσιών της ΕΕ και κυρίως να προπαγανδίσει σε όλες τις χώρες-μέλη τη νέα διαδικασία απορρόφησης στελεχικού δυναμικού στις ευρωυπηρεσίες.\nSusanne Henn / Βιβή Παπαναγιώτου\nΑλλάζει η διαδικασία επιλογής υπαλλήλων στην ΕΕ (mp3)\nΜόνιμος σύνδεσμος https://p.dw.com/p/MRYU